ΕΘΝΙΚΗ ΠΑΙΔΕΙΑ: Πανηγυρικός λόγος για την 25η Μαρτίου\nΟ πανηγυρικός λόγος για τον επίσημο εορτασμό της 25ης Μαρτίου στην Φλώρινα, από τον καθηγητή φιλόλογο κ.Παπαδόπουλο Δημήτριο.\nΗ ομιλία έγινε στις 24 Μαρτίου 2011 στην αίθουσα του ΦΣΦ "Αριστοτέλης".\n«Ένας λαός γράφει την ιστορία του, όχι για να αφηγηθεί το παρελθόν του, αλλά για να δηλώσει αυτό που θέλει να είναι στο μέλλον». Η φράση αποδίδεται στον Ρίτσαρντ Ρόρτρυ, σύγχρονο νεο-πραγματιστή Αμερικανό διανοούμενο (πέθανε το 2007) και μας είναι αρκετά χρήσιμη για να ερμηνεύσουμε κάποια παράδοξα στη σχέση μας με την ιστορία.\nΟ όρος «παράδοξα» είναι μάλλον αρκετά επιεικής, και θα μπορούσαμε σίγουρα να εκφραστούμε σκληρότερα, αλλά «διά το εύσημον της ημέρας» δεν θα το κάνουμε.\nΠάντως, τα παράδοξα και ακατανόητα πληθαίνουν, μέρα με τη μέρα, γεννώντας πολλά «γιατί». Παράδοξο και ακατανόητο, να αποφεύγεις όπως ο διάβολος το λιβάνι, τον όρο «τουρκοκρατία» και να τον αντικαθιστάς με το ουδέτερο «οθωμανική περίοδος». Παράδοξο και ακατανόητο να προσπαθείς να τεκμηριώσεις την «ανάπτυξη» και την «ευημερία» κατά τη διάρκεια αυτής της «οθωμανικής περιόδου», μέσα από γενικεύσεις και αφαιρέσεις, τόσο πιο προκλητικές όσο πιο επιστημοφανείς.\nΠράγματι, είναι αλήθεια ότι αυτά τα 400 (και 500 σε κάποια μέρη όπως τα δικά μας) χρόνια, το Γένος κατόρθωσε να αντέξει. Και πλούτο απόκτησε, και κοινότητες ανθηρές δημιούργησε, με θεσμούς αξιοθαύμαστους μέχρι σήμερα, και πνευματικό πολιτισμό και τέχνη παρήγαγε -και μάλιστα υψηλού επιπέδου, αν πιστέψουμε τον Ελύτη που μιλά για «τα χρόνια της τουρκοκρατίας, όπου το παραμικρό κεντητό πουκάμισο, το πιο φτηνό βαρκάκι, το πιο ταπεινό εκκλησάκι, το τέμπλο, το κιούπι, το χράμι, όλα τους αποπνέανε μιαν αρχοντιά κατά τι ανώτερη των Λουδοβίκων».\nΕίναι όμως, εξίσου αλήθεια, ότι όλα αυτά έγιναν από ένα λαό στα όριά του, ένα λαό που ζούσε με το απόκριμα του θανάτου, ένα λαό ραγιάδων, που δεν ήταν διόλου σίγουροι ότι την επόμενη ώρα το κεφάλι τους θα ήταν στη θέση του. Κάποιοι μάλιστα θα πουν ότι ακριβώς η φρίκη της μακραίωνης σκλαβιάς ήταν που μας έκανε να αναπτύξουμε μέσα και δυνάμεις που, τελικά, μας έσωσαν. Έπρεπε, γράφει ο Ηλίας Βενέζης, να ήμαστε πάντα καλύτεροι απ’ τους κυριάρχους μας, πιο ζωντανοί, οι κεραίες πιο ευαίσθητες, η γνώση αυθεντική – για να μην αφομοιωθούμε και να μη συνθηκολογήσουμε. Αυτό μας έσωσε και εδώ. Ήταν η μυστική πηγή μας, που μας βοήθησε να μη χαθούμε μες στη συμφορά. Και δίνει και τεκμήριο: Στην περιώνυμη Ακαδημία της πατρίδας μου, την Ακαδημίαν των Κυδωνιών, όπου εδίδαξαν ο Θεόφιλος Καΐρης και ο Βενιαμίν ο Λέσβιος, ο περιηγητής Didot βρήκε, πριν απ’ το 1821, να διδάσκουν από σκηνής την “Εκάβη” του Ευριπίδη και τους “Πέρσες” του Αισχύλου στο αρχαίο κείμενο. Με κλειστά τα παράθυρα για να μη βλέπουν οι Τούρκοι πως οι μαθητές – ηθοποιοί βαστάνε όπλα και νομίσουν πως ετοιμάζεται επανάσταση. Και είχαν ψηφίσει έναν νόμο οι σπουδαστές της Ακαδημίας των Κυδωνιών: να μιλάνε συναμεταξύ τους την αρχαία ελληνική: “Ἐπιμελεῖσθαι ἑκαστον ἑλληνιστὶ ὅσον οἷόν τε συνδιαλέγεσθαι. Ὃς δ’ ἂν μὴ ἐθέλῃ τοῦτο, σελίδα ὁμηρικήν, ἐνώπιον ἡμῶν ἱστάμενος, ἀπαγγέλλειν ἀποτισάτω τίμημα!”.\nΟι μαρτυρίες για τις συνθήκες ζωής των Ελλήνων υπό τον τουρκικό ζυγό είναι τόσο πολλές και προσιτές στον καθένα, που θα μπορούσαμε να μιλάμε ώρες πολλές. Προέρχονται όχι μόνο από δικούς μας αλλά και από ξένους. Σταχυολογώ ενδεικτικά:\nΙησουίτης μοναχός (François Richard) θα γράψει στα 1657: Πολλές φορές απορώ πώς κατόρθωσε να επιβιώσει η χριστιανική πίστη στην Τουρκία και πώς υπάρχουν στην Ελλάδα 1.200.000 ορθόδοξοι. Και να σκεφτεί κανείς, ότι ουδέποτε από την εποχή του Νέρωνος, του Δομητιανού και του Διοκλητιανού έχει να υποστεί ο Χριστιανισμός διωγμούς σκληρότερους από αυτούς που αντιμετωπίζει σήμερα [δηλαδή το 1650] η ανατολική Εκκλησία. […] Και όμως, οι Έλληνες είναι ευτυχισμένοι που παραμένουν χριστιανοί».\nΆγγλος διπλωμάτης, σε επίσημη αναφορά προς το Βασιλιά του, Κάρολο το Β΄, θα γράψει στα 1679: Είναι τραγική η μετατροπή των ιερών της θρησκείας, η αποπομπή του βασιλικού ιερατείου και η μετατροπή των ναών σε τζαμιά. Τα μυστήρια του θυσιαστηρίου τελούνται κρυφά σε μυστικές και σκοτεινές τοποθεσίες. Τέτοιες είδα στις πόλεις και τα χωριά που ταξίδεψα και μοιάζουν μάλλον με κρύπτες ή τάφους παρά με εκκλησίες.\nΠού είναι λοιπόν, η ακμή, η καλοπέραση, η ειρήνη και η ανάπτυξη, ιδιαιτέρως στους δυο πρώτους αιώνες της «οθωμανικής περιόδου»; Μόνο τους εκτεταμένους και συστηματικούς εξισλαμισμούς να αναλογιστεί κανείς, μόνο τους νεομάρτυρες των οποίων γνωρίζουμε τα ονόματα να μετρήσουμε, καταλαβαίνουμε πόσο «ανεκτική» ήταν η οθωμανική εξουσία, μια τυραννική εξουσία, που σχεδίασε και εφάρμοσε με συνέπεια πολιτική γενοκτονίας των υπόδουλων Ελλήνων.\nΠαράδοξα κι ακατανόητα τα περί «καλοπέρασης, ανάπτυξης κλπ» των ραγιάδων, παράδοξη κι ακατανόητη η ορμή τους να γκρεμίσουν απ’ τις ψυχές των Ελλήνων αντιλήψεις ριζωμένες χρόνια. Πώς να εξηγηθεί άραγε ο σχεδόν ιεραποστολικός ζήλος με τον οποίο βάλλουν κάποιοι, οχυρωμένοι πίσω από πανεπιστημιακές έδρες, εναντίον του Κρυφού Σχολειού, που είναι, λέει, μύθος επειδή οι Οθωμανοί επέτρεπαν την ίδρυση σχολείων; Άραγε δεν έκαναν ποτέ μια επίσκεψη στα ελληνικά σχολεία που λειτουργούν σήμερα, στον 21ο αι., στην Κων/πολη, να δουν πόσο «ελεύθερα» διδάσκονται τα Ελληνόπουλα (όσα έμειναν…) την ιστορία, τη θρησκεία και τον πολιτισμό τους; Και αγνοούν τόσες φωνές που με σύνεση και επιστημοσύνη δείχνουν ποιο είναι το μέτρο στην αντιμετώπιση τέτοιων θεμάτων, για να μην καταλήξουμε γραφικοί και έξαλλοι;\nΜια απ’ αυτές είναι και του μέγιστου φιλολόγου και πνευματικού ανδρός Φάνη Κακριδή. Αντιγράφω από δημοσίευμά του στο Κυριακάτικο Βήμα (1998):\n« Ότι δεν υπάρχουν ρητές μαρτυρίες, σύγχρονες με τη λειτουργία του Κρυφού σχολειού, το θεωρούσα πολύ φυσικό: ποιος και γιατί θα κατάγραφε στα χρόνια της δουλείας μια πατριωτική πράξη, που γινόταν άτυπα κι εθελοντικά πίσω από την πλάτη της τουρκικής εξουσίας;\nΤελευταία, η αντίθετη άποψη υποστηρίχτηκε με πολλή γνώση και πειστικότητα από τον Άλκη Αγγέλου, στο βιβλίο του Το κρυφό σχολειό: Χρονικό ενός μύθου, Αθήνα (Εστία) 1997· τα επιχειρήματά του με είχαν σχεδόν πείσει, και ήμουν έτοιμος να δεχτώ ότι ο «μύθος» δημιουργήθηκε και διαδόθηκε ακριβώς όπως το περιγράφει, όταν η τύχη το ’φερε να διαβάσω ένα παλιό γαλλικό βιβλίο του R. Puaux, με τον τίτλο "Δυστυχισμένη Ηπειρος".»\nΚαι παραθέτει ο Κακριδής απόσπασμα του Puaux που δείχνει κάτω από ποιες συνθήκες που ζούσαν οι τουρκοκρατούμενοι Έλληνες του Αργυροκάστρου:\n«Κανένα ελληνικό βιβλίο δε γινόταν δεκτό, αν είχε τυπωθεί στην Αθήνα. Έπρεπε όλα να έρθουν από την Κωνσταντινούπολη. Η ελληνική ιστορία ήταν απαγορευμένη. Έτσι έκαναν συμπληρωματικές μυστικές παραδόσεις, όπου χωρίς βιβλίο, χωρίς τετράδιο, ο μικρός Ηπειρώτης μάθαινε να γνωρίζει την πατρίδα μητέρα του, τον εθνικό του ύμνο, τα ποιήματα και τους ήρωές του. Οι μαθητές κρατούσαν στα χέρια τους τη ζωή των δασκάλων τους. Ένας λόγος αστόχαστος ή μια καταγγελία θα ήταν μοιραία. Δε μας συγκινούν (τραγικό: αυτό που τότε συγκινούσε το Γάλλο περιηγητή, δε συγκινεί κάποιους δικούς μας σήμερα) αυτά τα διακόσια αγοράκια και τα διακόσια πενήντα κοριτσάκια, που αποδέχονταν τις ώρες της συμπληρωματικής διδασκαλίας  σε ηλικία, όπου τα παιδιά τόσο αγαπούν τα διαλείμματα, για να μιλήσουν για την Ελλάδα, κι ύστερα γύριζαν σπίτι τους με σφραγισμένα χείλη και με το μυστικό ενθουσιασμό στην καρδιά τους;».\nΜετά απ’ αυτήν τη μαρτυρία, ο Κακριδής σχολιάζει:\n«Σίγουρα, οι τουρκικές αρχές επιτρέπαν τη λειτουργία ελληνικών σχολείων στην επικράτεια της Οθωμανικής αυτοκρατορίας. Ναι, και μόνο στα Γιάννινα, από το 1647 ως το 1805 ιδρύθηκαν και λειτούργησαν πέντε τουλάχιστον ονομαστές σχολές! Σημαίνει αυτό ότι οι δάσκαλοί τους είχαν την ελευθερία να διδάξουν ελληνικό πατριωτισμό και μαχόμενη Ορθοδοξία από την έδρα;  Ή μήπως θα το θεωρούσαν περιττό; Δεν είναι φυσικό πέρα από τα επίσημα μαθήματα να γίνονταν και κάποιες περισσότερο ή λιγότερο οργανωμένες, άτυπες και κρυφές, «συμπληρωματικές παραδόσεις», σαν αυτές που ο Puaux διαπίστωσε ότι γίνονταν στο Αργυρόκαστρο στις αρχές του αιώνα;\n…Δεν ήταν άλλωστε αυτή ακριβώς η «άγραφη» διδακτική παράδοση που κράτησε στους σκοτεινούς αιώνες αναμμένη, απ’ άκρη σ’ άκρη της υπόδουλης Ελλάδας, τη σπίθα του Ελληνισμού και το κεράκι της Ορθοδοξίας;»\nΌλα αυτά, τα τόσο προφανή, έρχεται να τα αμφισβητήσει μία συγκεκριμένη σχολή σκέψης, με σαφέστατο ιδεολογικό προσανατολισμό. Θα προσπαθήσω να είμαι σαφής, χωρίς να μακρηγορήσω.\n2001, Σεπτέμβριος. Με αφορμή το χτύπημα στους δίδυμους πύργους Καθηγήτρια Παιδαγωγικής Σχολής δηλώνει στην εφημερίδα ΝΕΑ:\n«...είναι μεγάλη ανάγκη να βρεθούν τρόποι ώστε να απαλλαγεί ο κόσμος από τη βάρβαρη αξία του ηρωισμού, έτσι ώστε η ανθρώπινη κοινωνία να μην παράγει πια ήρωες κανενός είδους. Είναι μεγάλη ανάγκη, γιατί ο κάθε προέλευσης ήρωας εξ ορισμού περιφρονεί την ανθρώπινη ζωή ακόμα και τη δική του. Για να απαλλαγεί όμως ο κόσμος από την παραδοσιακή αξία του ηρωισμού, θα πρέπει να συμβάλουν όλοι στην καταπολέμηση αυτών των βάρβαρων προτύπων (που καθόλου δεν περιορίζονται σε μερικές ομάδες φανατικών ή οπαδών του θανάτου και των αγκυλωτών σταυρών). Θα πρέπει να συμβάλουν στην καταπολέμηση των ξεπερασμένων προτύπων ηρωισμού όλοι οι θεσμοί, όλοι οι πολίτες και όλα τα κόμματα και οι πολιτικές ομάδες».\nΕντυπωσιακά ειλικρινείς θέσεις. Προσέξτε ότι δεν ενοχλεί ο ηρωισμός όπως τον αντιλαμβάνονται ακραίες ομάδες φανατικών, αλλά γενικώς κάθε τι που θα μπορούσε να εμπνεύσει στα παιδιά μας ηρωικό ήθος. Εδώ λοιπόν, έχουμε ένα άλλο κοσμοείδωλο, ένα μοντέλο ανθρώπου διαφορετικό απ’ ό,τι μέχρι τώρα ξέραμε. Της ίδιας καθηγήτριας, που σήμερα επηρεάζει καθοριστικά τις εξελίξεις στο Υπουργείο Παιδείας (πρώην Εθνικής Παιδείας), ήταν το κείμενο δόθηκε φέτος στους μαθητές της Γ΄ Λυκείου, στο μάθημα της Νεοελληνικής Γλώσσας. Με δεδομένο ένα κείμενο αφελές ως προς τις θεωρητικές του προϋποθέσεις (κείμενο που ταυτίζει τη μόρφωση με την επαγγελματική κατάρτιση) ο μαθητής αφού πρώτα ανέπτυξε τη φράση «οι νέοι άνθρωποι των τεχνολογικών κοινωνιών καλούνται να αλλάξουν δύο ή τρία επαγγέλματα στην επαγγελματική πορεία τους…», κλήθηκε να αναφερθεί «στη σημασία της αυτομόρφωσης και να προτείνει τρόπους πραγμάτωσής της σε όλη τη διάρκεια της ζωής του ανθρώπου».\nΑς τα δούμε όλα μαζί: ο σύγχρονοι νέοι, δηλ.τα παιδιά μας, δε χρειάζονται ούτε αξίες και ιδανικά ούτε ηρωικά πρότυπα, γιατί αυτά είναι άχρηστα για την αγορά. Έτσι, τα υπονομεύουμε, κατασυκοφαντώντας τα με κάθε τρόπο (χρειάζεται πολλή αναίδεια για να υπαινιχθείς έστω ότι ένας Κολοκοτρώνης ήταν …κοινός πλιατσικολόγος). Στον κόσμο του έξαλλου καπιταλισμού, ο άνθρωπος υπάρχει μόνο ως γρανάζι της διαδικασίας παραγωγής - κατανάλωσης αγαθών. Γι’ αυτό πρέπει, από τα παιδικά του κιόλας χρόνια, να τον κρατήσουμε μακριά από κάθε τι που θα μπορούσε να κάνει την καρδιά του να χτυπήσει λίγο διαφορετικά, να του αφαιρέσουμε κάθε χυμό, να του κόψουμε τα φτερά, στραγγίζοντάς τον μέσα σε ένα καθεστώς συνεχούς προετοιμασίας για τη μεγάλη ώρα της Αγοράς. Εξοικειωμένος ήδη με την ιδέα ότι πρέπει να αλλάξει 3-4 δουλειές στη ζωή του, θα ριχτεί στο συνεχή αγώνα για επαγγελματική κατάρτιση («σε όλη τη διάρκεια της ζωής του ανθρώπου», που έλεγε και το θέμα της έκθεσης), θεωρώντας το υπέρτατο ατομικό του χρέος. Δε θα διεκδικήσει ποτέ τίποτε από την πολιτεία, την οργανωμένη κοινωνία, δε θα νοιαστεί για κάτι πέρα από το άτομό του, ούτε θ’ αγωνιστεί στα πλαίσια κάποιου συλλογικού «εμείς» για να φτιάξει ένα καλύτερο κόσμο για όλους. Όσο για τους παλαιούς που επέμεναν ότι η παιδεία είναι κοινή υπόθεση, υπόθεση της «πόλεως», αυτοί, ακόμη κι αν είναι πρόκειται για τον Αριστοτέλη, στον καιρό της «αυτομόρφωσης» είναι για τον κάλαθο των αχρήστων.\nΘέλουν τα παιδιά μας εργαλεία, αντικείμενα, μέσα για τον πλουτισμό τους. Γι’ αυτό και γεμίσαν τα σχολικά βιβλία με …συνταγές μαγειρικής και άλλα παρόμοια, από ουδέτερα έως χαζοχαρούμενα, με υλικό δηλ. που δεν προάγει την ολοκλήρωσή τους ως προσώπων που καλούνται να ζήσουν σε κοινωνία ανθρώπων και να επιδοθούν στο δυσκολότερο και ωραιότερο άθλημα, το άθλημα της σχέσης.\nΣτο μετερίζι της γιορτής, είναι καιρός να δούμε ποιο το πρόσωπό μας.\nΟ Διονύσης Σαββόπουλος στην «Ωδή προς τον Γεώργιο Καραϊσκάκη», αναρωτιέται:\n…πού πας παλληκάρι ωραίος σαν μύθος»\nκι ολίσια στον θάνατο κολυμπας;\nΘολωμένοι και ζαλισμένοι κι εμείς από το βουητό της εποχής, ας γονατίσουμε ευλαβικά κι ας προσκυνήσουμε το αίμα, τη θυσία των ηρώων, των βγαλμένων από τους ωραίους μας «μύθους». Ας γονατίσουμε ευλαβικά και μπροστά στις σεπτές μορφές των δασκάλων μας, που μόχθησαν για να μας δείξουν ότι υπάρχει ζωή ανώτερη απ’ αυτήν της «αυτομόρφωσης» και της «διά βίου κατάρτισης».\nστις Δευτέρα, Μαρτίου 28, 2011\nΕτικέτες 1821, εθνική παιδεία, έθνος, εκκλησία, επανάσταση, ήθος, ιστορία, παιδεια


Cat toys προσφορές και τιμες | Promotheus\nΑρχική / Προϊόντα / Cat toys\nCat toys προσφορές και εκπτωσεις\nΣτο Promotheus γνωρίζουμε όλες τις ευκαιρίες, τις εκπτώσεις, τις προσφορές και όλα τα κουπόνια που είναι διαθέσιμα για το cat toys. Μπορούμε να ανακαλύψουμε τις καλύτερες εκπτώσεις και θα είμαστε οι πρώτοι που θα σας ειδοποιήσουμε για το πότε υπάρχουν εκπτώσεις για το cat toys. Αυτό σημαίνει ότι μπορείτε να κάνετε φοβερή οικονομία στις αγορές σας κάθε εβδομάδα. Απλώς δείτε πώς οι προσφορές και τα κουπόνια από τα πιο πρόσφατα φυλλάδια θα μπορούσαν να σας εξοικονομήσουν χρήματα για το cat toys.\nΔείτε την τιμή του cat toys στους αγαπημένους σας εμπόρους λιανικής\nΡίξτε μια ματιά στις προσφορές και τις ευκαιρίες που ισχύουν για τα αγαπημένα σας προϊόντα, όπως τα Celeron, Centrum, ciabatta, Cien, Cif. Εδώ στο Promotheus, είναι όλα σε ένα μέρος. Απέχετε μόλις ένα κλικ από ακαταμάχητες προσφορές. Μην ξεχνάτε να μας παρακολουθείτε - εργαζόμαστε διαρκώς για τη βελτίωση της υπηρεσίας μας και προσθέτουμε νέες εκπτώσεις και προσφορές καθε ημέρα για να είμαστε σε θέση να σας προσφέρουμε τις χαμηλότερες τιμές!


ΟΧΙ ΘΑ ΤΟΝ ΚΡΑΤΑΓΑΝ... Ελεύθερος ο άνδρας που πυροβόλησε με καραμπίνα κατά λεωφορείου στο «Κάραβελ» | Εφημερίδα "Στόχος" - Stoxos newspaper\nΟΧΙ ΘΑ ΤΟΝ ΚΡΑΤΑΓΑΝ... Ελεύθερος ο άνδρας που πυροβόλησε με καραμπίνα κατά λεωφορείου στο «Κάραβελ»\nΕλεύθερος με προφορική εντολή εισαγγελέα αφέθηκε το απόγευμα της Τετάρτης ο 45χρονος άνδρας που άνοιξε πυρ με καραμπίνα κατά οδηγού λεωφορείου στην Λεωφόρο Αλεξάνδρου το απόγευμα της Δευτέρας. Ως εκ τούτου αφού σχηματιστεί σχετική δικογραφία, αναμένεται να κληθεί από τον ανακριτή προκειμένου να καταθέσει.\nΣε βάρος του έχει ασκηθεί δίωξη για ανθρωποκτονία. Ο δράστης που παραδόθηκε συνοδεία του δικηγόρου του, κυρίου Γιάννη Γλύκα, στο τμήμα Ασφαλείας Κυψέλης, είναι παντρεμένος και απέδωσε το γεγονός στην κακή αντιμετώπιση που είχε στο παρελθόν από τον οδηγό του λεωφορείου.\nΌπως υποστήριξε στους αστυνομικούς, «Θόλωσα, δεν ήθελα να τον σκοτώσω. Ήθελα να τον φοβερίσω. Με είχε χτυπήσει με ένα άλλο άτομο παλιότερα και ευθύνεται για τον θάνατο του σκύλου μου». Ο 45χρονος αυτή την περίοδο είναι άνεργος και ότι όλα έγιναν εν θερμώ και όχι εκ προμελέτης.\nΣε μονάδα παραγωγής τροφίμων στην Χαλκιδική η μαζική εμφάνιση δεκάδων κρουσμάτων κορονοϊού. Δυο γυναίκες που είχαν πρόσφατα ταξιδέψει στ...


Στα σύννεφα Σία Κοσιώνη και Κώστας Μπακογιάννης: 'Έσκασαν' τα ευχάριστα ανήμερα τα Χριστούγεννα! (Φωτο) - Europost.gr\nΑρχική/ΔΗΜΟΦΙΛΗ/Στα σύννεφα Σία Κοσιώνη και Κώστας Μπακογιάννης: ‘Έσκασαν’ τα ευχάριστα ανήμερα τα Χριστούγεννα! (Φωτο)\nΣτα σύννεφα Σία Κοσιώνη και Κώστας Μπακογιάννης: ‘Έσκασαν’ τα ευχάριστα ανήμερα τα Χριστούγεννα! (Φωτο)\nΤις ευχές του για τα φετινά Χριστούγεννα θέλησε να στείλει ο Κώστας Μπακογιάννης, μέσα από μια φωτογραφία των 4 παιδιών του που μοιράστηκε στα social media.\nΟ Δήμαρχος της Αθηνάς διατηρεί έναν αρκετά ενεργό λογαριασμό στα μέσα κοινωνικής δικτύωσης και πολύ συχνά μοιράζεται στιγμές από την καθημερινότητά του αλλά και με την οικογένειά του.\nΑυτή τη φορά λοιπόν και συγκεκριμένα το μεσημέρι του Σαββάτου (25/12) ο Κώστας Μπακογιάννης δημοσίευσε στον προσωπικό του λογαριασμό στο instagram μια φωτογραφία στην οποία απεικονίζονται τα τέσσερα παιδιά του μπροστά από το χριστουγεννιάτικο δέντρο του σπιτιού τους.\nΟι ευχές του Κώστα Μπακογιάννη για τα Χριστούγεννα\n«Καλά Χριστούγεννα με υγεία, ευτυχία και αγάπη!», έγραψε χαρακτηριστικά στην λεζάντα της ανάρτησής του.


Οργή ΕΚΑΒ κατά ΠΟΕΔΗΝ για τον θάνατο του Λαυρέντη Μαχαιρίτσα — ΣΚΑΪ (www.skai.gr)\nΟργή ΕΚΑΒ κατά ΠΟΕΔΗΝ για τον θάνατο του Λαυρέντη Μαχαιρίτσα\nΣεβασμό στην οικογένεια του νεκρού και υπομονή έως την ιατροδικαστική έκθεση ζητά το ΕΚΑΒ.\nΈλεγχοι Τροχαίας:296 οδηγοί υπό την επήρεια αλκοόλ και 2.067 παραβάσεις ΚΟΚ\nΔημοσίευση: 09/09/2019 - 17:38 Τελευταία ενημέρωση: 09/09/2019 - 17:38\nΓια ανεύθυνο καταλογισμό ευθυνών κατηγορεί το ΕΚΑΒ την Πανελλήνια Ομοσπονδία Εργαζομένων Δημοσίων Νοσοκομείων (ΠΟΕΔΗΝ), μετά τον ισχυρισμό της τελευταίας ότι ο Λαυρέντης Μαχαιρίτσας θα μπορούσε να είχε σωθεί εάν υπήρχε βραδινή βάρδια ασθενοφόρου στο Κέντρο Υγείας Αλμυρού.\nΣε ανακοίνωσή του το ΕΚΑΒ καλεί την Ομοσπονδία να περιμένει την ιατροδικαστική έκθεση για τον θάνατο του επιφανούς τραγουδοποιού και να επιδείξει σεβασμό τόσο την μνήμη του νεκρού όσο και στον πόνο των συγγενών του.\nΤο τηλεφωνικό κέντρο του ΕΚΑΒ έλαβε την κλήση για τον καλλιτέχνη στις 4:27 τα ξημερώματα, για την περιοχή Πτελέος Μαγνησίας, και η Κινητή Μονάδα με Ιατρό που κινητοποιήθηκε αφιχθεί στο σημείο 33 λεπτά αργότερα, σύμφωνα με την ανακοίνωση.\nΤο σώμα του Λαυρέντη Μαχαιρίτσα διακομίστηκε στην συνέχεια στο νοσοκομείο Βόλου, για την διενέργεια της νεκροτομής.\nΛαυρέντης Μαχαιρίτσας: Την Τετάρτη το τελευταίο αντίο. Δωρεά αντί στεφάνων\nΤο μήνυμα της οικογένειας Μαχαιρίτσα: Διακριτικότητα και απλότητα\nTags: ΕΚΑΒ, ΠΟΕΔΗΝ, Λαυρέντης Μαχαιρίτσας, ασθενοφόρο, Αλμυρός, Μαγνησία


χιόνι Archives - Ιnkastoria.gr\nΟ χειμώνας φαίνεται πως ήρθε για τα καλά και πολλοί βγαίνουν στο χιόνι για να παίξουν μαζί με τα παιδιά τους. Σε πολλές περιπτώσεις, παιδιά και ενήλικες, δεν διστάζουν να πιάσουν λίγο φρέσκο χιόνι και να το φάνε. Αυτό όμως είναι λάθος! Μια μελέτη που δημοσιεύεται στο επιστημονικό περιοδικό Environmental Science: Processes & Impacts, δείχνει […]\nΟ χειμώνας έρχεται: Τα πρώτα χιόνια σε Πήλιο, Φλώρινα και Κοζάνη\nBy Press Room on 16 Νοεμβρίου, 2016 Ελλάδα, Κοινωνία\nΗ θερμοκρασία έχει πέσει αρκετά, σχεδόν σε όλες τις περιοχές της Ελλάδας και οι νιφάδες χιονιού που πέφτουν, κυρίως, στα βόρεια στέλνουν το μήνυμα ότι ο χειμώνας είναι προ των πυλών. Στο Πήλιο η χιονόπτωση άρχισε νωρίς το βράδυ της Τρίτης. Στα Χάνια το «έστρωσε» ενώ η θερμοκρασία έπεσε στον έναν βαθμό. Σε χαμηλότερες περιοχές, […]


Κίτρινος Σκίουρος: Ένα βραζιλιάνικο μπιστρό στην Αθήνα - Blog e-table.gr\nΑκριβώς δίπλα στο άλσος των Ιλισίων υπάρχει όμορφο βραζιλιάνικο μπιστρό που σερβίρει αυθεντικά Βραζιλιάνικα πιάτα! Κρυμμένο σε ένα μικρό δρομάκι θα βρεις το εστιατόριο “Κίτρινος Σκίουρος” που είναι το μέρος για να δοκιμάσεις την καλύτερη caipirinhia της Αθήνας με το σωστό Βραζιλιάνικο ρούμι! Στον Κίτρινο Σκίουρο θα δοκιμάσεις μαγειρευτό φαγητό στο μοναδικό βραζιλιάνικο εστιατόριο της Αθήνας που μετρά 24 και πλέον χρόνια λειτουργίας!\n‘Εντονα βαμμένοι τοίχοι, καρέκλες ντυμένες στα λινά και μία ζεστή ατφόσφαιρα, με τη μουσική να παίζει σε χαμηλή ένταση. Η διακόσμηση αυτού του Brazilian Βistro δεν θα μπορούσε φυσικά να είναι γεμάτη χαρούμενα χρώματα, λουλούδια και διακοσμητικά στοιχεία που παραπέμπουν σ’ ένα τόσο χαρούμενο λαό όπως είναι οι Βραζιλιάνοι.\nΑς μην σταθούμε όμως μόνο στον διάκοσμο και ας μπούμε στο ψητό και συγκεκριμένα στο Βραζιλιάνικο ψητό… όταν γευτείς τα πιάτα του εστιατορίου Κίτρινος Σκίουρος, σίγουρα θαταξιδέψεις στην Βραζιλία και πίστεψέ με είναι και για τους πιο ιδιότροπους ουρανίσκους.\nΣτον Κίτρινο Σκίουρο θα φας το πιο χαρακτηριστικό φαγητό της Βραζιλίας , την Φεσουάδα που στην ουσία είναι μια ποικιλία τεσσάρων κρεάτων με μαύρα φασόλια, ρύζι και φαρόφα ( αλεύρι αρωματισμένο με βραζιλιάνικα μπαχαρικά) . Μην διστάσεις να δοκιμάσεις τα Yuccas Fritas ( ναι, είναι αυτό που νομίζεις) τηγανιτή ρίζα του γνωστού φυτού yucca.\nΤέλος, να σου πω πως θα δυσκολευτείς να επιλέξεις ανάμεσα στα γλυκά του καταλόγου του Κίτρινου Σκίουρου. Το Docce de Lette και το Doce de Abobora είναι τυπικά Βραζιλιάνικα επιδόρπια και είναι σίγουρα τα πιο αγαπημένα μου αλλά ποιος λέει όχι και σε ένα Moulata Cake με σοκολάτα και ρούμι. Αν δεν έχεις δοκιμάσει Βραζιλιάνικη Κουζίνα είναι σίγουρα το πιο σωστό μέρος για να γευθείς αυθεντικές γεύσεις.\nΤόσο η ποιότητα όσο και η φιλοσοφία του, το κρατούν για περισσότερο από δύο δεκαετίες ψηλά στις προτιμήσεις του κοινού. Ο Κίτρινος Σκίουρος είναι ιδανικός για κάθε περίσταση. Φιλικό κλίμα, ιδανικό φαγητό, χαλαρή ατμόσφαίρα. Μια επίσκεψη την αξίζει οπωσδήποτε!\nΚάνε online δωρεάν κράτηση στον Κίτρινο Σκίουρο\nbistro Bραζιλιάνικη Kουζίνα μπιστρό\nPrevious postΤο νέο Beaujolais έφτασε\nNext postIt’s Burger Time!


Γλωσσάρι: Όροι που αρχίζουν από ζ\nΟ καρπός του τροπικού φρούτου με λατινική ονομασία Eugenia cuminii. Έχει πυκνό φύλλωμα και καλλιεργείται μόνο για τη διακοσμητική του αξία. Το ξύλο είναι πολύ σκληρό και είναι ανθεκτικό στο νερό, γι' αυτό και χρήσιμοποιείται σε σιδηροδρομικές γραμμές. Ο καρπός του έχει ένα συνδιασμό γλυκιάς, ελαφρώς ξινής και στυφής γεύσης ενώ το χρώμα του είναι το μωβ όταν ωριμάσει.\nΟ τύπος του αλλαντικού είναι λουκάνικο, με προέλευση την Ιταλία, παράγεται από χοιρινό κρέας. Σερβίρεται ως ορεκτικό ή ως κυρίως συστατικό σε ένα γεύμα, απαιτείται να ζεσταθεί πριν το φαγητό.\nfore-leg ham jambonneau salé\nΠαρασκευάζεται όπως το θερμικά επεξεργασμένο ζαμπόν. Γίνεται από το κομμάτι του χοιρινού κρέατος που ονομάζεται κότσι.\ngarfish orphie commune\nΤο ψάρι με λατινική ονομασία Belone-belone. Το μήκος του φθάνει έως τα 80 εκατοστά και η σάρκα του είναι εύγευστη.\nbillfish balaou de l'Atlantique\nΤο ψάρι με λατινική ονομασία Scomperesox saurus. Το μήκος του φθάνει τα 40 εκατοστά και η σάρκα του εκτιμάται ιδιαίτερα.\nyoung roe-deer chevrillard\nΤο ζαρκάδι νεαρής ηλικίας.\nΤο θήραμα με λατινική ονομασία Capreolus capreolus. Στην Ελλάδα απαγορεύεται το κυνήγι του, σε αντίθεση με άλλες Ευρωπαικές χώρες.\nΗ επιστημονική της ονομασία είναι σακχαρόζη. Είναι οργανική κρυσταλλική, γλυκαντική ουσία που ανήκει στους δισακχαρίτες, παράγεται από την επεξεργασία διαφόρων φυτών όπως είναι τα τέυλα-παντζάρια, το ζαχαροκάλαμο κ.ά.\nicing, powdered sugar sucre à glacer\nΘρυμματισμένη λευκή ζάχαρη, στην οποία επιτρέπεται η προσθήκη αμύλου σε ποσοστό μέχρι 2%, για να αποφύγουμε τη δημιουργία σβώλων.\ndietary sugar sucre diététique\nΜε τον όρο αυτό χαρακτηρίζονται οι φυσικές γλυκαντικές ύλες Σορβίτης, Γλυκερίνη κ.ά. και οι συνθετικές γλυκαντικές ύλες, όπως η Σακχαρίνη, η Ασπαρτάμη κ.ά.\nRaw sugar sucre brut\nΛαμβάνεται από ενδιάμεσο στάδιο επεξεργασίας της ζάχαρης. Για να έχει σταθερό χρωμα και για να φαίνεται πιο φυσική επιτρέπεται η προσθήκη καραμελοχρώματος.\nζάχαρη σε κύβους\ncube sugar sucre en morceaux\nΠαρασκευάζεται από όλα τα είδη ζάχαρης και χρησιμοποιείται κυρίως σε ροφήματα.\nliquid sugar sucre liquide\nΕίναι διάλυμα με νερό και περιεκτικότητα σε ζάχαρη τουλάχιστον 62% επί του βάρους του.\nTo φυτό με λατινική ονομασία Saccharum officinarum, από το οποίο παράγεται η ζάχαρη.\nsugar beets betteraves à sucre\nΤο φυτό με λατινική ονομασία Beta vulgaris από το οποίο παρασκευάζεται η ζάχαρη.\nΗ ζελατίνη ανήκει στα πηκτικά μέσα. Χρησιμοποιείται τόσο στη ζαχαροπλαστική όσο και στη μαγειρική. Η ζελατίνη είναι συνήθως ζωικής προέλευσης και πιο συχνά παρασκευάζεται από το ζελέ που βρίσκεται ανάμεσα στους χόνδρους των οστών. Υπάρχει επίσης ζελατίνη με προέλευση απο φύκια (καραγενάση).\ndried gelatin gélatine sèche\nΕίναι η ευρέως διαδεδομένη ζελατίνη την οποία την βρίσκουμε σε φύλλα.\nanimal gelatin gélatine animale\nΛαμβάνεται συνήθως με παρατεταμένο βρασμό οστών, δέρματος χοίρου και από τους χόνδρους των βοειδών. Η υγρασία της δεν πρέπει να υπερβαίνει το 18%.\nΜείγμα ζάχαρης, χυμών φρούτων και φυτικής ζελατίνης.\nΒουτάω σε βραστό νερό λαχανικά ή ξηρούς καρπούς ή κρέατα για διαφορετικούς λόγους.\nΣύντομο βούτηγμα του τροφίμου μέσα σε νερό που βράζει.\nζιροντόλε ντι πούγκλια+\nzitsa wines vins de Zitsa\nΜε αυτή την ονομασία κυκλοφορούν τρεις τύποι κρασιών: λευκός ξηρός, αφρώδης ξηρός και αφρώδης ημίγλυκος. Και οι τρεις τύποι έχουν Ο.Π.Α.Π. και παράγονται από σταφύλια της ποικιλίας αμπελιού "Ντεμπίνα".\nsow thistle laiteron\nTo άγριο χόρτο με λατινική ονομασία sonchus oleraceus. Τρώγεται συνήθως ως βραστή σαλάτα.\nyoung ovine jeune bélier\nΤο ζυγούρι είναι το πρόβατο που είναι μεγαλύτερο του ενός έτους, δεν έχει τεκνοποιήσει και ζυγίζει πάνω από 15 κιλά.\nΕίναι το μείγμα από αλεύρι και νερό. Αναλόγως με την παρασκευή, προσθέτουμε διάφορα υλικά.\npasta pâtes (alimentaires)\nΤα παρασκευάσματα από σιμιγδάλι κυρίως, νερό και αυγά, τα οποία ξηραίνονται ή καταψύχονται ή διατίθενται φρέσκα.\ngenoese batter pâte à génoise\nΖυμάρι ζαχαροπλαστικής που χρησιμοποιείται για το συγκεκριμένο γλυκό.\nshort pastry pâte sèche sucrée\nΖυμάρι με αλεύρι ειδικού τύπου, στο οποίο προστίθενται ζάχαρη και λιπαρά υλικά.


Ο πιθηκάνθρωπος της Βενεζουέλας, που έμοιαζε περισσότερο με άνθρωπο παρά με πίθηκο...\nΟ πιθηκάνθρωπος της Βενεζουέλας, που έμοιαζε περισσότερο με άνθρωπο παρά με πίθηκο…\nΗμ/νία δημοσίευσης 05/12/2019 Συντάκτης Strange Press 0\nΤο 1933 αναγγέλθηκε από τις αμερικανικές εφημερίδες ότι μέσα στα παρθένα δάση της Νοτίου Αμερικής, στη Βενεζουέλα, ανακαλύφθηκε ο τελειότερος πιθηκάνθρωπος του κόσμου, καταπληκτικής ομοιότητας με τον άνθρωπο ως προς τη σωματική του διάπλαση.\nΤην είδηση είχε δεχθεί ο ευρωπαϊκός Τύπος με ειρωνικά σχόλια. Όλοι θεώρησαν ότι επρόκειτο περί κάποιας ευφάνταστης απάτης, προκειμένου να εξάψουν οι Αμερικανοί το ενδιαφέρον του κοινού.\nΌμως, τελικά δημοσιεύθηκε σε αξιόπιστο αμερικανικό περιοδικό η επίσημη έκθεση της επιστημονικής αποστολής, η οποία κατόρθωσε να εισχωρήσει μέσα στα βάθη της ζούγκλας της Βενεζουέλας. Δημοσιεύθηκαν, επίσης, και οι φωτογραφίες του πιθηκανθρώπου, που προκάλεσαν μεγάλη κατάπληξη.\nΣτο κέντρο της Βενεζουέλας, λοιπόν, υπάρχει μια κατάφυτη ορεινή έκταση, εντελώς απρόσιτη και απάτητη, ακόμα και από τους ιθαγενείς, γνωστή συνήθως με το όνομα του ποταμού Ρίο Νέγκρο, ο οποίος κατέρχεται ορμητικός από τα ύψη της.\nΠρόκειται για μια αδιάβατη και εξαιρετικά επικίνδυνη ζούγκλα, την οποία ποτέ δεν πάτησε άνθρωπος. Το γεγονός αυτό οφείλεται σε πολλούς και διάφορους λόγους.\nΠρώτον, η συγκεκριμένη έκταση σχηματίζεται από μια τεράστια ορεινή κοιλάδα, περιστοιχισμένη από φοβερά απόκρημνα βουνά, που κάνει την είσοδο στην περιοχή αυτή αδύνατη.\nΔεύτερον, τα δέντρα και οι θάμνοι είναι ουσιαστικά κολλημένα το ένα πάνω στο άλλο, με αποτέλεσμα ο χώρος να είναι απροσπέλαστος, ενώ ο προσανατολισμός είναι αδιανόητος.\nΤρίτον, η ζούγκλα αυτή είναι κατάμεστη από άγρια θηρία και από αιμοβόρα και ενοχλητικά σμήνη εντόμων και τέλος, το αφάνταστα υγρό κλίμα κάνει τη διαβίωση εκεί αφόρητη.\nΕπομένως, η αμερικανική επιστημονική αποστολή φρόντισε να λάβει όλα τα απαραίτητα μέτρα και εξοπλισμό, προκειμένου να ολοκληρώσουν τον άθλο τους. Συνοδεία τους είχαν και μερικούς ιθαγενείς ως ιχνηλάτες και αχθοφόρους.\nΣκοπός της αποστολής ήταν η μελέτη των κλιματολογικών συνθηκών της παρθένου αυτής περιοχής, αλλά και όλων των ειδών της πολυποίκιλης χλωρίδας και πανίδας. Κανείς, όμως, από τους τολμηρούς επιστήμονες δε φανταζόταν ότι εκεί μέσα μπορούσαν να υπάρχουν πίθηκοι και μάλιστα, πιθηκάνθρωποι!\nΑπό τις πρώτες κιόλας ημέρες, τα μέλη της αποστολής άκουγαν κάθε χαραυγή συνταρακτικούς αλαλαγμούς, οι οποίοι, όσο εισχωρούσαν στο εσωτερικό, γίνονταν δυνατότεροι και ευκρινέστεροι.\nΤελικά, ένας ειδικός ανθρωπολόγος διαπίστωσε ότι δεν επρόκειτο περί μυκηθμών θηρίων, αλλά περί ήχων προερχόμενων από ανθρώπινα φωνητικά όργανα. Υπέθεσε ότι θα συναντούσαν κάποια στιγμή τα μέλη μιας πρωτόγονης φυλής, που δεν ήταν σε θέση ακόμα να προφέρουν γλωσσικούς φθόγγους, αλλά συνεννοούνταν μεταξύ τους απλώς με μεταλλαγές του τόνου της φωνής, με βραχείες ή μακριές διακοπές.\nΑφού έλαβαν όλα τα προφυλακτικά μέτρα, προχώρησαν αποφασιστικά, ώστε να κατορθώσουν να εντοπίσουν την άγνωστη αυτή φυλή. Έφτασαν σε ένα σημείο, όπου ανακάλυψαν ένα είδος σπηλιάς–κατοικίας. Κρύφτηκαν τότε και παραμόνευαν σε θέση μάχης, για παν ενδεχόμενο.\nΜετά από λίγες ώρες βγήκε από τη σπηλιά ένας πελώριος τριχωτός άνθρωπος–φάντασμα, έχοντας στο πλάι του ένα μικρό, προφανώς το παιδί του.\nΟ πιθηκάνθρωπος της Βενεζουέλας\nΗ θέα των ανθρώπων δεν τον τάραξε διόλου. Προχώρησε μονάχα με επιφύλαξη. Όσο τους πλησίαζε, τόσο τα μέλη της αποστολής φιλονικούσαν μεταξύ τους για τη φύση του πλάσματος αυτού. Άλλοι έλεγαν ότι επρόκειτο για έναν τέλειο πίθηκο και άλλοι υποστήριζαν ότι είχαν μπροστά τους έναν πρωτόγονο άνθρωπο!\nΠροσέλκυσαν την εμπιστοσύνη του πετώντας του γλυκά, τα οποία τα καταβρόχθιζε με πελώρια ευχαρίστηση, δίνοντας πάντα ένα μερίδιο στο παιδί του και κρατώντας ένα άλλο μερίδιο προφανώς για να το δώσει στο ταίρι του.\nΤα πράγματα εξελίσσονταν καλά, μέχρι τη στιγμή που ένας από την αποστολή είχε την ατυχή έμπνευση να σκεφτεί την αρπαγή του μικρού, με σκοπό να το μεταφέρει στο Ανθρωπολογικό Ινστιτούτο της Νέας Υόρκης για περαιτέρω μελέτη.\nΤο μέλος αυτό της αποστολής πλησίασε με δύο ιθαγενείς ιχνηλάτες, που τους συνόδευαν στην κατάφυτη ζούγκλα και απέσπασε την προσοχή της μητέρας (όπως αποδείχτηκε κατόπιν επρόκειτο για τη μητέρα και το μικρό της). Έδωσε στα καλοκάγαθα πλάσματα γλυκά και κουδουνάκια και ξαφνικά, άρπαξε το παιδί της, τη στιγμή που είχε χτιστεί μια σχέση εμπιστοσύνης.\nΤότε, βρέθηκαν μάρτυρες ενός τρομακτικού, αλλά απολύτως “ανθρώπινου” θεάματος. Το μητρικό ένστικτο ξέσπασε σε αληθινή λαίλαπα. Η μητέρα όρμησε με λύσσα πάνω στους δύο ιχνηλάτες, τους οποίους πέταξε κάτω ημιθανείς και απελευθέρωσε το μικρό της.\nΤα μέλη της αποστολής έσπευσαν να πυροβολήσουν. Αλλά και πληγωμένος ακόμα ο πιθηκάνθρωπος αμυνόταν με μανία, πετώντας πέτρες και ξύλα και προστατεύοντας πάντα με το στήθος το παιδί του. Συγχρόνως, εξέβαλε τρομακτικές κραυγές, οι οποίες δεν ήταν μόνο κραυγές πόνου, αλλά και κάλεσμα σε βοήθεια.\nΔεν πέρασαν λίγα λεπτά και εμφανίστηκε ένας άλλος φοβερός πιθηκάνθρωπος, ακόμα μεγαλύτερος, ο οποίος με μια αστραπιαία κίνηση άρπαξε το μικρό στην αγκαλιά του και κατόπιν, τον κατάπιαν οι πυκνές φυλλωσιές των δέντρων. Και η μητέρα προσπάθησε να ακολουθήσει την οικογένειά της, αλλά δυστυχώς ήταν βαριά λαβωμένη και τελικά, τη βρήκαν την άλλη μέρα νεκρή σε μικρή απόσταση από το σημείο.\nΗ αποστολή φρόντισε να μεταφερθεί το δύστυχο πλάσμα στο Ανθρωπολογικό Ινστιτούτο της Νέας Υόρκης. Για πρώτη φορά, λοιπόν, ανακαλύφθηκε πιθηκάνθρωπος τόσο καταπληκτικής ομοιότητας με τον άνθρωπο. Δεν είχε ουρά και εκτός από τα πόδια, τα οποία ήταν σχεδόν όμοια με τα χέρια, η διάπλαση του υπόλοιπου σώματος, ακόμη και του κρανίου, ήταν σχεδόν πανομοιότυπη με την ανθρώπινη.\nΟ μυστηριώδης πιθηκάνθρωπος της Βενεζουέλας ήταν πολύ περισσότερο άνθρωπος παρά πίθηκος! Οι επιστήμονες φρονούσαν ότι με την κατάλληλη εξάσκηση θα ήταν σε θέση και να μιλήσει ακόμα.\nΗ είδηση δημοσιεύθηκε στην εφημερίδα “ΕΘΝΟΣ”, στις 04/11/1933…\nΤο άρθρο, όπως δημοσιεύθηκε στην εφημερίδα “ΕΘΝΟΣ”, στις 04/11/1933\nΘέαση θαλάσσιου τέρατος, που έμοιαζε με τη μυθολογική Σειρήνα, το 1935...\nΑπό πού προέρχονταν τα οράματα της Ζαν ντ' Αρκ...\nΚατηγορίες: 1933, ΜΥΣΤΗΡΙΩΔΗ ΟΝΤΑ Ετικέτες: Βενεζουέλα, κρυπτοζωολογία Σχολιάστε\nΠροηγούμενο άρθροΜυστηριώδεις εξαφανίσεις πλοίων στη “Θάλασσα του Διαβόλου”, το 1958…\nΕπόμενο άρθροΟ Άγιος Νικόλαος, σύμφωνα με τον λαογράφο Νικόλαο Πολίτη, το 1882…


Κόμπος με 6 Κορδόνια Lamaze 27128b\nΚόμπος με 6 κορδόνια από την εταιρεία Lamaze.\nΚωδικός Προϊόντος: LAMAZE 27128b\nΠρόκειται για ένα παιχνίδι κόμπος που αποτελείται από 6 κορδόνια με διαφορετική δραστηριότητα στο καθένα, από την εταιρεία Lamaze. Διαθέτει κρίκο για να μπορείτε να το κρεμάτε στο καρότσι, στο relax, στην κούνια κτλ. Δημιουργεί έτσι οπτικά και ηχητικά ερεθίσματα καθώς και ερεθίσματα αφής, ενθαρρύνοντας τη φυσική περιέργεια και διευρύνοντας την αντίληψη των παιδιών. Παιχνίδι μελετημένο για βρέφη από τη γέννησή τους έως και τα πρώτα χρόνια τους, σχεδιασμένο για την ανάπτυξη και εκπαίδευσή τους. Κατασκευασμένο από άριστης ποιότητας υλικά πληρώντας όλες τις προδιαγραφές ασφαλείας.\nΔράκος Δραστηριοτήτων Lamaze 27565\nΒατραχάκι Δραστηριοτήτων Lamaze 27522\nΠυγολαμπίδα Δραστηριοτήτων Lamaze 27024


Οταν το ψεμα γινεται αληθεια - ΜΑΓΚΑΖΙΝΟ - Ψευδεις ειδησεις: Goethe-Institut Griechenland\nΤο φαινόμενο των fake news θα μπορούσε να αλλάξει το ποιες ειδήσεις πιστεύει ο κόσμος. | φωτ.: © M-SUR - Fotolia\nΑνησυχία για τη χειραγώγηση της κοινής γνώμης μέσω της στοχευμένης διασποράς ψευδών ειδήσεων εκφράζονται τώρα και στη Γερμανία. Ανάμειξη σε αυτήν τη διασπορά δεν έχουν μόνο δεξιοί λαϊκιστές, αλλά και κράτη. Το φαινόμενο αποτελεί μεγάλη πρόκληση, ειδικά εν όψει των ομοσπονδιακών βουλευτικών εκλογών.\nΤη νύχτα της Πρωτοχρονιάς 2016/2017 δημοσιεύτηκε η εξής ψεύτικη είδηση: Στο Ντόρτμουντ συγκεντρώθηκε τάχα «ένα πλήθος 1.000 ανδρών αραβικής καταγωγής» μπροστά στη Ραϊνόλντικιρχε, την «αρχαιότερη εκκλησία της Γερμανίας», που βρίσκεται στο κέντρο της πόλης. Φώναζαν δε «Ο Αλλάχ είναι μεγάλος», όπως έλεγε η είδηση, και επιτέθηκαν σε αστυνομικούς, ενώ στο τέλος πυρπόλησαν την εκκλησία. Μόνο που η ιστορία αυτή δεν αληθεύει: Ο ναός, που είναι ο παλαιότερος στο Ντόρτμουντ και όχι σε όλη τη Γερμανία, δεν πήρε ποτέ φωτιά. Σύμφωνα με πληροφορίες της αστυνομίας, ένα εσφαλμένα τοποθετημένο πυροτέχνημα προκάλεσε την ανάφλεξη ενός διχτυού ασφαλείας μόνο, το οποίο είχε στερεωθεί στον τοίχο της εκκλησίας για κάποιες εργασίες αποκατάστασης. Η φωτιά κατασβέστηκε γρήγορα. Η πυροσβεστική και η αστυνομία έκαναν λόγο για μια «φυσιολογική» νύχτα Πρωτοχρονιάς.\nΠρόκειται για μια κλασική περίπτωση ψευδούς είδησης. Τη συγκεκριμένη τη διέδωσε η αμερικανική ειδησεογραφική διαδικτυακή πύλη breitbart.com. Το Breitbart είναι η αμερικανική πλατφόρμα της νέας Δεξιάς στις Ηνωμένες Πολιτείες. Η ιστορία έγινε viral, γερμανικά blogs και συνωμοσιολογικές ιστοσελίδες την προέβαλαν ως δήθεν χαρακτηριστικό παράδειγμα απόκρυψης ειδήσεων από τα γερμανικά μέσα.\nΑυτό και πολλά άλλα αντίστοιχα «κρούσματα» έχουν θορυβήσει τον πολιτικό κόσμο. Η προσπάθεια να δυσφημιστεί το δημοκρατικό σύστημα διακυβέρνησης εν γένει είναι πασιφανής. Τα δεξιά λαϊκιστικά κόμματα προσδοκούν να κερδίσουν οπαδούς μέσω της απώλειας εμπιστοσύνης των πολιτών στους κρατικούς θεσμούς, ενώ οι απολυταρχικοί ηγέτες προφανώς διακρίνουν στις ψευδείς ειδήσεις μια δυνατότητα να αποσταθεροποιήσουν τις δυτικές δημοκρατίες.\nΑσκηση επιρροης στις αμερικανικες προεδρικες εκλογες\nΑυτό επετεύχθη πράγματι στις ΗΠΑ. Οι μυστικές υπηρεσίες πιστεύουν πως έγινε μια εσκεμμένη απόπειρα επηρεασμού του εκλογικού αποτελέσματος προς όφελος του Προέδρου Ντόναλντ Τραμπ από τη ρωσική κυβέρνηση. Στην αμερικανική έκδοση του ρωσικού κρατικού προπαγανδιστικού καναλιού «Russia Today» σημειώθηκε καταιγισμός ψευδών ειδήσεων καθ’ όλη την προεκλογική περίοδο, οι οποίες αφορούσαν την εσωτερική πολιτική των Ηνωμένων Πολιτειών.\nΣύμφωνα με τις αμερικανικές μυστικές υπηρεσίες, ο Πρόεδρος της Ρωσίας Βλαντιμίρ Πούτιν ευθύνεται επίσης για το γεγονός ότι λίγο πριν από τις εκλογές δημοσιεύθηκαν στην πλατφόρμα αποκαλύψεων «WikiLeaks» υποκλαπέντα ηλεκτρονικά μηνύματα από λογαριασμό του επικεφαλής της προεκλογικής καμπάνιας της Χίλαρι Κλίντον, Τζον Ποντέστα.\nΣτο στοχαστρο οι γερμανικες εκλογες\nΤο φθινόπωρο του 2017 θα διεξαχθούν οι εκλογές για την ανάδειξη της νέας ομοσπονδιακής Βουλής της Γερμανίας. Ο επικεφαλής των ομοσπονδιακών εκλογών και Πρόεδρος της Ομοσπονδιακής Στατιστικής Υπηρεσίας Ντήτερ Ζάρραϊτερ προέβη τον Ιανουάριο του 2017 στην εξής αυστηρή προειδοποίηση: «Οι πολίτες και τα μέσα ενημέρωσης οφείλουν να αντιδρούν με ιδιαίτερη προσοχή στις ειδήσεις. Πρέπει να ξέρουν ότι γίνονται προσπάθειες να χειραγωγηθούν».\nΣτον κυβερνητικό συνασπισμό εξετάζουν τώρα το ενδεχόμενο να θεσπίσουν νόμους προκειμένου να καταπολεμηθεί το φαινόμενο των ψευδών ειδήσεων. Για παράδειγμα, συζητιέται η ίδρυση ενός «Κέντρου Άμυνας ενάντια στην Παραπληροφόρηση». Αυτό σε ορισμένους φαίνεται ως σύσταση ενός «υπουργείου Αλήθειας» και είναι δύσκολο να εφαρμοστεί σε μια χώρα που έχει κατοχυρώσει την ελευθεροτυπία στο Σύνταγμά της. Άλλοι πάλι θέλουν να απαγορευτούν τα λεγόμενα social bots, τα αυτοματοποιημένα δηλαδή προγράμματα που διαδίδουν ψευδείς ειδήσεις στα μέσα κοινωνικής δικτύωσης. Ωστόσο, και μια τέτοια προσπάθεια πιθανότατα θα έπεφτε στο κενό, καθώς συνήθως δεν υπάρχει τρόπος αναγνώρισης της ταυτότητας των δημιουργών τέτοιων προγραμμάτων.\nΚριτες της αληθειας\nΤο Facebook ναι μεν δεν δημιουργεί ψευδείς ειδήσεις, ωστόσο με τους 25 εκατ. και πλέον χρήστες του στη Γερμανία και με 1,7 δισεκατομμύρια χρήστες παγκοσμίως είναι το μεγαλύτερο κανάλι διάδοσης ψευδών ειδήσεων. Η ομοσπονδιακή κυβέρνηση θέλει να θεσπιστούν αυστηρότερες διατάξεις, ώστε η εταιρεία να αναλάβει τις ευθύνες της και να αποσύρει από τη σελίδα της τις ψεύτικες ειδήσεις. Μέχρι στιγμής, η προσπάθεια αυτή ελάχιστη επιτυχία είχε. Ο διευθυντής της εταιρείας Facebook Μαρκ Ζούκερμπεργκ προτιμά να βασίζεται, κατά τα λεγόμενά του, σε ενημερωμένους και σκεπτόμενους χρήστες και δημοσιογράφους παρά να γίνει «ο ίδιος κριτής της αλήθειας». Εκείνο που θα γίνει, πάντως, κατά τον Ζούκερμπεργκ, είναι να καταστεί απλούστερη η διαδικασία, με την οποία οι χρήστες θα μπορούν να καταγγέλλουν μια ψευδή είδηση.\nΚάτι που θα βοηθούσε επίσης, κατά πάσα πιθανότητα, θα ήταν να κλείσουν οι «κάνουλες» χρηματοδότησης για τις ιστοσελίδες ψευδών ειδήσεων. Στη Γερμανία, ο Gerald Hensel επιχείρησε με τη χρήση του hashtag #keingeldfürrechts («καμιά χρηματοδότηση για τη Δεξιά»), στο twitter, να δώσει το έναυσμα για μια τέτοια συζήτηση. Σκοπός ήταν συγκεκριμένες σελίδες να πάψουν να λαμβάνουν στήριξη μέσω διαφημιστικών εσόδων. Δυστυχώς, η συζήτηση βγήκε εκτός ελέγχου κι ο Hensel δέχτηκε απειλές για τη ζωή του. Ωστόσο, η δράση είχε πολύ γρήγορα επιπτώσεις για τους διαχειριστές των εν λόγω ιστοσελίδων, οι οποίοι ήδη αναφέρουν οικονομικές απώλειες. Να λοιπόν ένα σύστημα που ίσως είναι πιο αποτελεσματικό απ’ ό,τι η συνεχής θέσπιση νέων νόμων.\nΟ Thorsten Denkler είναι πολιτικός ανταποκριτής της διαδικτυακής έκδοσης της «Süddeutsche Zeitung».\nΠώς η ιστοσελίδα www.breitbart.com φροντίζει για τη διασπορά ψευδών ειδήσεων στη Γερμανία\nΤο Υπουργείο Εσωτερικό θέλει να ιδρύσει ένα Κέντρο Άμυνας ενάντια στις ψευδείς ειδήσεις\nBΟ επικεφαλής των ομοσπονδιακών εκλογών προειδοποιεί: Οι ψευδείς ειδήσεις θα επηρεάσουν την προεκλογική αναμέτρηση\nΟι διαφημιστές σχολιάζουν τη δράση #keingeldfürrechts\nΕισαγωγή στο Facebook Journalism Project


Για το μυθιστόρημα της Σοφίας Νικολαΐδου «Στο τέλος νικάω εγώ» (εκδ. Μεταίχμιο).\nΔίχως να προσκολλάται σε μια ιδεολογική γραμμή, αλλά με ζέση που δεν μπορεί να παραγνωριστεί, η Σοφία Νικολαΐδου, στα τελευταία τρία μυθιστορήματά της κινείται σε αυτό το ευρύ πλαίσιο του «Νέου Ιστορικισμού». Είναι πρόδηλη δηλαδή η προσπάθειά της να κατανοήσει τα γεννήματα της Ιστορίας μέσα από τη λογοτεχνική έκφανση. Ή, για να το πούμε αλλιώς, κανένα σημαντικό φαινόμενο του παρελθόντος, όσο καθοριστικό και αν είναι για την έκβαση της πολιτικής και κοινωνικής ζωής, δεν μπορεί να λειτουργεί ισοπεδωτικά για τις μικρές «καθημερινότητες» των ανθρώπων που το βίωσαν. Γι’ αυτό και η λογοτεχνία είναι σε θέση να αναπλάσει, να μεταστοιχειώσει και να πιθανολογήσει με την ελευθερία που της παρέχει η μυθοπλασία. Εν πολλοίς, η Ιστορία γράφεται στα μεγάλα κατάστιχα, αλλά προηγουμένως έχει ζυμωθεί με τους ανθρώπους που την έζησαν.\nH Νικολαΐδου κινείται επιδέξια μεταξύ παρελθόντος και παρόντος, αναζητώντας το αδιόρατο νήμα που μπορεί να ενώσει διαφορετικές εποχές και καταστάσεις.\nΜε κομβικό σημείο τη Θεσσαλονίκη, που είναι άλλωστε ο γενέθλιος τόπος της, η Νικολαΐδου κινείται επιδέξια μεταξύ παρελθόντος και παρόντος, αναζητώντας το αδιόρατο νήμα που μπορεί να ενώσει διαφορετικές εποχές και καταστάσεις. Είτε με αφορμή την υπόθεση Πολκ (βλ. το Χορεύουν οι ελέφαντες), είτε με τη μαύρη περίοδο της Κατοχής (βλ. Απόψε δεν έχουμε φίλους) και τώρα τον Εθνικό Διχασμό του 1916 (βλ. Στο τέλος νικάω εγώ), το ιστορικό πλαίσιο διαμορφώνεται με έναν τρόπο δυναμικό, καθώς δεν περιορίζεται σε έναν άγονο αναστοχασμό ή σε μια εκ των υστέρων κριτική ανασκόπηση. Το γεγονός ότι επιλέγει να εντάξει το παρελθόν σε ένα εν εξελίξει παρόν και ο τρόπος με τον οποίο το πράττει, αποδεικνύουν πως έχουν δίκιο οι Ρώσοι όταν λένε πως το μόνο που αλλάζει είναι το παρελθόν. Ξαναγράφεται; Επανατοποθετείται στις ζωές των νέων γενιών; Αναδιπλώνεται για να εξηγήσει τα δράματα; Όπως και να έχει, το ιστορικό «εράνισμα» της Σοφίας Νικολαΐδου ούτε στείρο είναι ούτε προσχηματικό. Το καινούργιο της μυθιστόρημα ολοκληρώνει μια άτυπη τριλογία, η οποία μπορεί θεματικά να κερδίζει την αυτονομία της, εντούτοις έχει έναν συνεκτικό πυρήνα διευθέτησης. Κεντρώνει την καίρια ζεύξη παρελθόντος/παρόντος αφήνοντας να φανεί ολοκάθαρα πως η Ιστορία δεν είναι ένας αμετακίνητος ογκόλιθος, αλλά η διαρκής διαφωνία της μνήμης με το παρελθόν, όπως και έλεγε και η Βρετανίδα συγγραφέας Τζινέτ Γουίντερσον.\nΚαι σε αυτό το βιβλίο εμφανίζονται χαρακτήρες με αντιθέσεις, εντάσεις και αποφασιστικότητα. Τέσσερις νέοι του σήμερα, εκπρόσωποι μιας χαμένης γενιάς, δουλεύουν από κοινού για τη διοργάνωση μιας ημερίδας που έχει θέμα την επέτειο της Απελευθέρωσης της Θεσσαλονίκης, τον Εθνικό Διχασμό, την ενσωμάτωση των Νέων Χωρών στο τότε ελληνικό κράτος και το Μακεδονικό Μέτωπο. Μια περίοδος που μπορεί να έχει ως έναν βαθμό αποσιωπηθεί, ωστόσο φανερώνει πολλές από τις παθογένειες της ελληνικής περίπτωσης. Η ζωή των νέων κινείται ανάμεσα σε ένα δυναστευτικό παρόν (να τελειώσουν το πανεπιστήμιο, να φύγουν για το εξωτερικό, να μπουν στην αγορά εργασίας) και σε ένα άδηλο παρελθόν που μπορεί να μην τους καθορίζει, αλλά δεν τους αφήνει και αδιάφορους. Τριγύρω τους, αναπτύσσεται ένα «κλασικότροπο» –για τα ελληνικά δεδομένα– δίκτυο κονδυλίων, ιδιοτέλειας και κατάχρησης χρημάτων με κεντρικό πρωταγωνιστή έναν μηχανορράφο καθηγητή του ΑΠΘ. Κεντρική θέση στη σκηνή του μυθιστορήματος κατέχει και ο Μαρίνος Σουκιούρογλου, ο καθηγητής των παιδιών στο Λύκειο. Ένας άνθρωπος παλαιάς κοπής που θα μπορούσε δυνητικά να έχει καλύτερη τύχη, όμως, οι συγκυρίες, αλλά και οι δικές του εμμονές, τον κράτησαν καθηλωμένο σε μια πνιγηρή κανονικότητα. Ακόμη κι έτσι, ήταν ο άνθρωπος που διαμόρφωσε τη σκέψη των παιδιών στην είσοδό τους στον μεγάλο κόσμο.\nΑπό το 2015 στο 1915 και τούμπαλιν\nΜπορεί τα δεδομένα να είναι διαφορετικά και οι συνθήκες ολότελα ξένες μεταξύ τους, όμως, ναι, η “μήτρα” που γεννάει τα δράματα στην Ελλάδα δείχνει να παραμένει αναλλοίωτη. Είναι αυτή που μετατρέπει κάθε ελπίδα σε κατακρήμνιση και κάθε προσπάθεια σύμπνοιας σε πεδίο εσωτερικής μάχης.\nΜε τρόπο κινηματογραφικό, η Νικολαΐδου κινείται μεταξύ δύο περιόδων. Αυτήν πριν από το Δημοψήφισμα (2015) και εκείνη του Εθνικού Διχασμού (1912-1915) που χώρισε την Ελλάδα σε βενιζελικούς και βασιλικούς. Δύο κρίσιμες ιστορικές στιγμές κατά τις όποιες το κοινωνικό σώμα λειτούργησε περισσότερο με το θυμικό, ίδιον της φυλής, και λιγότερο με τη λογική. Ακόμη και η βουτιά στο παρελθόν, όμως, διενεργείται με ενεργητικό τρόπο. Από την αρχή κιόλας του μυθιστορήματος μεταφερόμαστε στα τέλη του 19ου αιώνα, επί εποχής Τρικούπη, οπότε και η σύγκρουση των Ελλήνων με τις ξένες δυνάμεις βρίσκεται σε σημείο βρασμού. Όπως, δηλαδή, συμβαίνει και στις μέρες μας. Ο Μεγάλος Διχασμός αναπτύσσεται και πάλι μέσα από τη μικροσκοπική ματιά στη ζωή των απλών ανθρώπων. Ένας εμπνευσμένος ζαχαροπλάστης, ένας κρητικός χωροφύλακας, ένας Γάλλος γιατρός, έναν απότακτος πελοποννήσιος που θέλει να εκδικηθεί τον Βενιζέλο, ξένοι στρατιώτες που περιδιαβαίνουν την ελληνική επικράτεια. Αυτά είναι τα πρόσωπα που καλούνται να μας διηγηθούν την προσωπική τους περιπέτεια και μέσα από αυτήν πλάθεται η γενικότερη εικόνα της εποχής.\nΜπορεί τα δεδομένα να είναι διαφορετικά και οι συνθήκες ολότελα ξένες μεταξύ τους, όμως, ναι, η «μήτρα» που γεννάει τα δράματα στην Ελλάδα δείχνει να παραμένει αναλλοίωτη. Είναι αυτή που μετατρέπει κάθε ελπίδα σε κατακρήμνιση και κάθε προσπάθεια σύμπνοιας σε πεδίο εσωτερικής μάχης. Με στενάχωρη βεβαιότητα οι λογής μετριότητες παίρνουν τα ηνία των πραγμάτων αφήνοντας στο περιθώριο ανθρώπους που θα μπορούσαν να εκτρέψουν το «κακό» ριζικό. Από την άλλη, η Νικολαΐδου δίνει φωνή σε νέους ανθρώπους που είναι τα θύματα της κρίσης. Αυτό το νεότευκτο «προλεταριάτο της γνώσης» αναγκάζεται να τραπεί σε άτακτη φυγή από μια παρακμάζουσα και δίχως μέλλον χώρα και να αναζητήσει μια καλύτερη τύχη στο εξωτερικό, δίχως καμία βεβαιότητα υπό μάλης. Το γνωστό brain drain, έτσι και αλλιώς, είναι μια σκληρή πραγματικότητα την οποία βιώνει η χώρα από την έναρξη της κρίσης και εξακολουθεί να υφίσταται τις συνέπειές της. Η Νικολαΐδου αφήνει τις καταστάσεις να μιλήσουν από μόνες τους – δεν παίρνει θέση. Και δεν το κάνει από συγγραφική αιδημοσύνη, αλλά διότι η πιο ουσιαστική παρέμβασή της είναι η ίδια η ανάπτυξη της ιστορίας της μέσα στη μεγάλη Ιστορία. Άλλωστε, τα θέματα που επιλέγει από μόνα τους είναι δηλωτικά της ανάγκης της να μιλήσει δίχως εκζήτηση ή προσπάθεια στρογγυλέματος. Τα άδυτα της δημόσιας εκπαίδευσης, τα προσωπικά συμφέροντα έναντι του γενικού καλού, οι εμμονές ως κινητήριος μοχλός των γεγονότων, είναι τα τοξικά βλαστάρια που συν τω χρόνω δίνουν τους χειρότερους δυνατούς ανθούς σε μια χώρα που ξέμαθε πώς είναι να ανθίζει κανείς σε φυσιολογικές συνθήκες.\n* O ΔΙΟΝΥΣΗΣ ΜΑΡΙΝΟΣ είναι δημοσιογράφος και συγγραφέας.


Κλείσιμο ενός σημειωματαρίου στο OneNote για Windows - OneNote\nΚλείσιμο ενός σημειωματαρίου στο OneNote για Windows\nΕάν έχετε μόνο ένα σημειωματάριο, δεν χρειάζεται να κλείσετε όταν ολοκληρώσετε την εργασία. Απλώς κλείστε το OneNote και τις σημειώσεις αποθηκεύονται αυτόματα.\nΑν έχετε πολλά σημειωματάρια, ή αν εργάζεστε με κοινόχρηστα σημειωματάρια, μπορείτε να κάνετε εναλλαγή μεταξύ σημειωματαρίων ή να συμπτύξετε, ώστε να είναι ευκολότερη η περιήγηση.\nΚάντε κλικ στο όνομα του σημειωματαρίου που χρησιμοποιείτε τη δεδομένη στιγμή. Θα εμφανιστεί μια λίστα των διαθέσιμων σημειωματαρίων.\nΚάντε κλικ στο σημειωματάριο στο οποίο θέλετε να μεταβείτε.\nΚατάργηση σημειωματαρίου από τη λίστα\nΌταν ολοκληρώσετε τις εργασίες με το σημειωματάριο για τα καλά, ας πούμε στο τέλος του εξαμήνου ή όταν έχει ολοκληρωθεί ένα έργο, μπορείτε να το καταργήσετε από τη λίστα με τα σημειωματάρια.\nΚάντε κλικ στο όνομα του σημειωματαρίου που χρησιμοποιείτε τη δεδομένη στιγμή για να δείτε τη λίστα των διαθέσιμων σημειωματαρίων.\nΚάντε δεξί κλικ στο σημειωματάριο που θέλετε να κλείσετε και, στη συνέχεια, κάντε κλικ στην εντολή Κλείσιμο σημειωματαρίου.\nΣυμβουλή: Όταν καταργείτε ένα σημειωματάριο από τη λίστα, δεν διαγράφεται. Για να επιστρέψετε, κάντε κλικ στην επιλογή αρχείο > Άνοιγμα και επιλέξτε το Σημειωματάριο που θέλετε να ανοίξετε ξανά από τη λίστα Πρόσφατα σημειωματάρια που χρησιμοποιούνται. Εάν θέλετε να, μπορείτε να διαγράψετε ένα σημειωματάριο.


Ο Δήμος Ζαγοράς-Μουρεσίου ανακοινώνει την πρόσληψη 1 ατόμου Φυσικής Αγωγής - ΕΣΠΑ ΕΡΓΑΣΙΑ\nΟ Δήμος Ζαγοράς-Μουρεσίου ανακοινώνει την πρόσληψη 1 ατόμου Φυσικής Αγωγής\nΟ Πρόεδρος της Κοινωφελούς Επιχείρησης (Κ.Ε.∆Η.ΖΑ.Μ.) του Ζαγοράς-Μουρεσίου, ανακοινώνει την πρόσληψη, µε σύµβαση εργασίας ιδιωτικού δικαίου ορισµένου χρόνου, συνολικά ενός (1) ατόµου Πτυχιούχου Φυσικής Αγωγής µε ωριαία αποζηµίωση και µέγιστη χρονική διάρκεια έως 8 µήνες και συγκεκριµένα την παρακάτω ειδικότητα, για την κάλυψη των αναγκών υλοποίησης των προγραµµάτων Άθλησης για Όλους περιόδου 2013-2014.\n1. Πτυχίο Α.Ε.Ι. ηµεδαπής ή ισότιµο αλλοδαπής σχολής Τ.Ε.Φ.Α.Α.\n2. Να έχουν τα προσόντα πρόσληψης και να µην έχουν κώλυµα κατά το άρθρο 22 του υπαλληλικού κώδικα (καταδίκη, υποδικία, δικαστική απαγόρευση).\nΣύµφωνα µε τα Π.Α.γ.Ο. που είναι προς έγκριση από τη ΓΓΑ για το ∆ήµο Ζαγοράς – Μουρεσίου πρόσθετα προσόντα αποτελούν τα εξής:\n1. Πτυχίο οµαδικών προγραµµάτων άσκησης Aerobic, Pilates ή Personal training.\n2. Γνώση της επιστήµης της ψυχοκινητικής.\nΟι ενδιαφερόµενοι Π.Φ.Α που επιθυµούν να απασχοληθούν στα Π.Α.γ.Ο., υποβάλλουν αίτηση στο φορέα υλοποίησης. Η αίτηση θα πρέπει να συνοδεύεται από:\n1. Βιογραφικό σηµείωµα\n2. Υπεύθυνη δήλωση του Ν. 1599/1986 ότι τα στοιχεία που αναφέρονται στην αίτηση και στο βιογραφικό σηµείωµα είναι αληθή.\n3. Επικυρωµένη φωτοτυπία πτυχίου Φυσικής Αγωγής, ειδικότητας, µεταπτυχιακού τίτλου ή διδακτορικού διπλώµατος ή ισότιµου τίτλου σπουδών της αλλοδαπής αναγνωρισµένου στην Ελλάδα.\n4. Επικυρωµένη φωτοτυπία της αστυνοµικής ταυτότητας.\n7. Βεβαίωση του ΟΑΕ∆ περί ανεργίας\n8. Έγγραφα που αποδεικνύουν προϋπηρεσία, όπως : βεβαιώσεις ή άλλα αποδεικτικά στοιχεία του κυρίου φορέα ασφαλιστικής κάλυψης (µισθολογικές καταστάσεις Ι.Κ.Α ή άλλων ασφαλιστικών ταµείων) ή βεβαιώσεις ή άλλα αποδεικτικά στοιχεία φορολογικού χαρακτήρα (αποδείξεις παροχής υπηρεσιών κλπ) ή πιστοποιητικά προϋπηρεσίας θεωρηµένα από την Επιθεώρηση Εργασίας και δικαιολογητικά που να αποδεικνύουν όσα αναφέρονται στο βιογραφικό σηµείωµα και τα οποία αποτέλεσαν κριτήριο επιλογής.\nΤα παραπάνω δικαιολογητικά, πρέπει να είναι πρωτότυπα ή επικυρωµένα φωτοαντίγραφα.\n1. Βασικό κριτήριο κατάταξης είναι η ανεργία.\nΣε περίπτωση που δεν υπάρχει ικανός αριθµός υποψηφίων που να πληροί την παραπάνω προϋπόθεση (ανεργία), προκειµένου να εξασφαλιστεί η υλοποίηση του Π.Α.γ.Ο., ο φορέας δύναται να προσλάβει Π.Φ.Α. οι οποίοι δεν είναι άνεργοι.\nΗ πρόσληψη αυτών γίνεται µε βάση την κατάταξη τους σε πίνακα σύµφωνα µε τη µοριοδότηση που περιγράφεται στο Οργανωτικό Πλαίσιο. Ως εκ τούτου, συντάσσονται πίνακες υποψηφίων µη λαµβάνοντας υπόψη τον περιορισµό της ανεργίας και στη συνέχεια και της εντοπιότητας.\nΜεταπτυχιακοί Τίτλοι Μεταπτυχιακός Τίτλος Σπουδών (Master): 0,5 µονάδες. ∆ιδακτορικό: 1 µονάδα.\nΕπισήµανση: γίνεται χρήση της προσφορότερης βαθµολογικά από τις δύο κατηγορίες µεταπτυχιακών τίτλων (εφόσον κατατεθούν και οι δύο) και ενός µόνο από την ίδια κατηγορία αυτών. Αποκλείεται η αθροιστική βαθµολόγηση τους.\nΟ υποψήφιος λαµβάνει µονάδες από την εµπειρία µε ανώτατο όριο τους εξήντα (60) µήνες. Για κάθε µήνα απασχόλησης στα Π.Α.γ.Ο. µε µηνιαίο σύνολο ωρών 120 και άνω λαµβάνονται 0,08 µονάδες. Για κάθε µήνα αποδεδειγµένης απασχόλησης στα Π.Α.γ.Ο. µε µηνιαίο σύνολο ωρών µικρότερο των 120, οι µονάδες που λαµβάνονται υπολογίζονται ως εξής: αρ. µηνών Χ ώρες απασχόλησης το µήνα Χ 0,08 µονάδες / 120.\n4. Λοιπά βαθµολογούµενα κριτήρια Πολυτεκνία\nΟ πολύτεκνος υποψήφιος βαθµολογείται µε 2 µονάδες. Ανήλικα τέκνα\nΓονέας µονογονεϊκής οικογένειας (άρθρο 29 παρ. 6 ν.3838/2010). Ο γονέας µονογονεϊκής οικογένειας βαθµολογείται µε πενήντα (0,3) µονάδες για κάθε ένα (1) τέκνο του.\nΕπισήµανση: γίνεται χρήση της προσφορότερης βαθµολογικά από τις παραπάνω ιδιότητες. Αποκλείεται η αθροιστική βαθµολόγηση των παραπάνω κριτηρίων.\n5. Λοιπά απαιτούµενα προσόντα\nΣτην περίπτωση που απαιτούνται από την ανακοίνωση και άλλα (τυπικά ή / και τυχόν πρόσθετα) προσόντα αυτά βαθµολογούνται ως εξής:\nΚύρια κατηγορία ειδίκευσης 1 µονάδα. ∆ευτερεύουσα κατηγορία ειδίκευσης 0,5 µονάδες.\nΣτην περίπτωση που απαιτείται εξειδίκευση σε κατηγορία που δεν προβλέπεται στο πρόγραµµα σπουδών του αντίστοιχου τµήµατος των Α.Ε.Ι., λαµβάνονται υπόψη βεβαιώσεις σπουδών ή εκπαιδευτικών σεµιναρίων ή επιµορφώσεων στο συγκεκριµένο αντικείµενο της ανακοίνωσης.\nΣε περίπτωση ισοβαθµίας λαµβάνονται υπόψη πρόσθετα προσόντα όπως ο χρόνος κτήσης πτυχίου, η εντοπιότητα, η αξιολόγηση του υποψηφίου από το φορέα (σε περίπτωση που έχει προϋπηρεσία στον οικείο φορέα και στο συγκεκριµένο πρόγραµµα).\nΟι Π.Φ.Α. προσλαµβάνονται και απασχολούνται στα Π.Α.γ.Ο., µε σύµβαση εργασίας Ιδιωτικού ∆ικαίου Ορισµένου Χρόνου, διάρκειας µέχρι 8 µήνες.\nΟΙΚΟΝΟΜΙΚΟΙ ΟΡΟΙ ΑΠΑΣΧΟΛΗΣΗΣ\n• Στα Π.Α.γ.Ο προσλαµβάνονται κατά προτεραιότητα άνεργοι Π.Φ.Α., µε δικαίωµα να εργασθούν ως τη συµπλήρωση του αριθµού των 30 ωρών ανά εβδοµάδα σε έναν ή περισσότερους φορείς.\n• Όσοι επιλέγονται για να εργαστούν στα Π.Α.γ.Ο. υπογράφουν σύµβαση εργασίας µε το φορέα υλοποίησης του προγράµµατος, στο οποίο καθορίζεται η ωριαία αποζηµίωση, βάσει της κείµενης νοµοθεσίας και η οποία θα χρηµατοδοτείται από την Γ.Γ.Α., µε το ποσό των 6,35 ευρώ (µεικτές αποδοχές).\nΟι προσληφθέντες Καθηγητές Φυσικής Αγωγής είναι υποχρεωµένοι να τηρούν τους όρους και τους κανονισµούς της σύµβασης καθώς και τα προγράµµατα που θα συντάξουν οι αρµόδιοι όσον αφορά στην κάλυψη ωρών, το είδος των προγραµµάτων που θα ανατεθούν παρέχοντας στον Ο.Π.Α.Κ.∆.Α. το δικαίωµα κλήσης του επόµενου στον πίνακα µοριοποίησης, σε περίπτωση που για οποιοδήποτε λόγο αδυνατούν να καλύψουν τα ωρολόγια προγράµµατα.\nΗ υπηρεσία στην οποία θα υποβληθούν οι αιτήσεις των ενδιαφεροµένων θα είναι τα γραφεία της\nΚοινωφελούς Επιχείρησης ∆ήµου Ζαγοράς Μουρεσίου στην ακόλουθη διεύθυνση :\nΚοινωφελής Επιχείρηση ∆ήµου Ζαγοράς Μουρεσίου (Κ.Ε.∆Η.ΖΑ.Μ.),\nΖαγορά , Τ.Κ. 37001,\nτηλέφωνα επικοινωνίας 24260-23708\nΟι ηµέρες κατάθεσης των αιτήσεων είναι ∆ευτέρα – Παρασκευή και ώρες 8:00-14:00.\nΗ ανακοίνωση θα αναρτηθεί στο κατάστηµα της οικείας υπηρεσίας (Κ.Ε.∆Η.ΖΑ.Μ.) στο κατάστηµα του ∆ήµου Ζαγοράς Μουρεσίου και στο κατάστηµα της ∆ηµοτικής Ενότητας Μουρεσίου.\nΗ περίληψη της ανακοίνωσης θα δηµοσιευθεί σε δύο τουλάχιστον ηµερήσιες ή εβδοµαδιαίες τοπικές εφηµερίδες της έδρας του Νοµού εφόσον εκδίδονται.\nΗ προθεσµία µέσα στην οποία θα µπορούν να υποβληθούν οι αιτήσεις θα είναι για διάστηµα δέκα (10) εργάσιµων ηµερών από 8-11-2013 έως 21-11-2013.\nΤα κριτήρια επιλογής, ο καθορισµός της σειράς κατάταξης των υποψηφίων και οι υποβολές ενστάσεων θα γίνουν σύµφωνα µε τα όσα ορίζονται στην υπ’ αριθµ. 26869/1-10-2013 απόφαση Υφυπουργού Πολιτισµού και Αθλητισµού (ΦΕΚ 2527/Β/08- 10-2013) µε Α∆Α : ΒΛΛΚΓ-39Η.\nΔείτε τον τελικό πίνακα κατάταξης των υποψηφίων εκπαιδευτικών στα Πρότυπα Πειραματικά Σχολέια


παλαιοδιαθηκικά θέματα: εικονογραφικά θέματα που εμπνέονται από τα κείμενα της Παλαιάς Διαθήκης.\nPartitio Romaniae: Το έγγραφο της συνθήκης που υπέγραψαν οι Λατίνοι της Δ' Σταυροφορίας (δώδεκα Βενετοί και δώδεκα Φράγκοι) μεταξύ της 12ης Απριλίου και 9ης Μαΐου 1204. Με αυτό ιδρύθηκε η λατινική αυτοκρατορία της Κωνσταντινούπολης.\nΠατριαρχείο: Ο όρος αρχικά δήλωνε τα πιο επιφανή και σεβαστά πρόσωπα μιας επισκοπής. Τον 6ο αιώνα, ο Ιουστινιανός θεσμοθέτησε τα 5 Πατριαρχεία που απάρτιζαν τη διοικητική αρχή (πενταρχία) της Βυζαντινής Εκκλησίας: αυτά δηλαδή της Ρώμης, της Κωνσταντινούπολης, της Αλεξάνδρειας, της Αντιόχειας και της Ιερουσαλήμ. Αργότερα ο αριθμός των πατριαρχείων αυξήθηκε.\nΠατριαρχική Σχολή (ή Πατριαρχική Ακαδημία): Οι όροι είναι σύγχρονοι και χρησιμοποιούνται για να περιγράψουν ένα ακαδημαϊκό ίδρυμα που οργανώθηκε στην Κωνσταντινούπολη το 12ο αιώνα. Ιδρύθηκε από τον Αλέξιο Α' Κομνηνό το 1107 και στεγαζόταν στην εκκλησία της Αγίας Σοφίας. Αρχικά διδασκόταν η θεολογία αλλά αργότερα, από τα μέσα του 12ου αιώνα, και η ρητορική. Οι διδάσκαλοι ανήκαν στους διακόνους της Αγίας Σοφίας.\nπερίστωο: στοά που περικλείει περιμετρικά ένα κτήριο\nΠέτρος Α΄: Βασιλιάς της Κύπρου (1358-69).\nΠέτρος Δ' ο Τελετουργικός: Βασιλιάς της Αραγωνίας (1336-87), γιος του Αλφόνσου Δ'. Υπήρξε φίλος των γραμμάτων και λάτρης της ελληνικής Αρχαιότητας.\nΠέτρος Ισπανός: Γεωργιανός μοναχός που έζησε τον 5ο αιώνα.\nΠέτρος του Κουρτεναί: Λατίνος αυτοκράτορας της Κωνσταντινούπολης (1217-1219 περίπου).\nΠηγές: ’λλες πηγές για τον εντοπισμό κάποιου ιστορικού προσώπου εκτός από την αναφορά του σε γραπτά κείμενα είναι τα ευρήματα που προσφέρει η αρχαιολογική έρευνα. Για παράδειγμα, μπορεί να βρεθεί μια επιγραφή στην οποία θα μνημονεύεται το συγκεκριμένο πρόσωπο είτε γιατί έχτισε μια εκκλησία ή άλλο δημόσιο κτήριο ή γιατί πλήρωσε την εικονογράφησή του από κάποιο συνεργείο ζωγραφικής ή ακόμα γιατί απλά το όνομά του γράφτηκε πάνω στην επιτύμβια πλάκα του. Επίσης, συχνά βρίσκουμε τις μολυβένιες, ασημένιες (ή χρυσές στην περίπτωση του αυτοκράτορα) σφραγίδες που χρησιμοποιούσαν για να σφραγίζουν τα γράμματά τους και οι οποίες είχαν επάνω το όνομα ή το μονόγραμμά τους. Στην περίπτωση των αυτοκρατόρων του Βυζαντίου σημαντική πηγή είναι και τα νομίσματα που εξέδιδαν και έθεταν σε κυκλοφορία. Αυτό συμβαίνει γιατί κάθε αυτοκράτορας έκοβε τη δική του σειρά νομισμάτων που είχαν επάνω την εικόνα του (άλλοτε σχηματική και άλλοτε πιο ρεαλιστική), το όνομά του και μια επιλογή από χριστιανικά σύμβολα και μηνύματα.\nΠηγές Κ. Αρμενόπουλου: Οι πηγές απ' όπου πήρε ο Αρμενόπουλος τις πληροφορίες για τη συγγραφή της Eξαβίβλου ήταν οι προγενέστερες βυζαντινές νομικές συλλογές: Βασιλικά, Epanagoge cum scholiis, Epitome legum, οι δύο Συνόψεις με τα παραρτήματά τους, η Εκλογή, το Πόνημα Νομικόν του Ατταλειάτη, οι Ροπές, η Πείρα και το έργο του Ιουλιανού Ασκαλωνίτη.\nΠηγές για τις υστεροβυζαντινές προκαταλήψεις και δεισιδαιμονίες: Οι πηγές μας είναι κείμενα θεολογικά, ιστορικά, φιλοσοφικά, επιστημονικά ή λογοτεχνικά. Τέτοια είναι έργα των Αθανάσιου Α', μοναχού Ιώβ, Ιωάννη Αργυρόπουλου, Γεώργιου Παχυμέρη, Βαρλαάμ ντε Σεμινάρα, Ιωάννη Βέκκου, Θεόδωρου Μετοχίτη, Θεοδώρας Ραούλαινας Καντακουζηνής, Νικηφόρου Γρηγορά, Μάξιμου Πλανούδη, Γρηγόριου Παλαμά, Δημήτριου Κυδώνη, Γεώργιου Πλήθωνα και Γεννάδιου Σχολάριου και τα υστεροβυζαντινά μυθιστορήματα Καλλίμαχος και Χρυσορρόη και Λίβιστρος και Ροδάμνη.\nπλινθοπερίκλειστο σύστημα: σύστημα τοιχοποιίας, στο οποίο τετράπλευρες πέτρες περιβάλλονται από πλίνθους. Συνηθίζεται στην περιοχή του νότιου ελλαδικού χώρου.\nΠριγκηπάτο της Αχαΐας: Το φραγκικό φεουδαρχικό κράτος που δημιουργήθηκε στην Πελοπόννησο μετά την κατάκτηση της Κωνσταντινούπολης από τους σταυροφόρους (1205). Τη μεγαλύτερη ακμή του τη γνώρισε στα χρόνια του Γουλιέλμου Βιλλεαρδουίνου. Μετά την ήττα του στη μάχη της Πελαγονίας (1259) οι Βυζαντινοί ανακτούν σταδιακά την Πελοπόννησο.\nπρονοιάριος: κάτοχος πρόνοιας.\nπρωτέκδικος: προϊστάμενος μιας ομάδας κριτών (των έκδικων) που έδρευαν στην Αγία Σοφία. Η αρμοδιότητά του ήταν να προστατεύει αυτούς που κατέφευγαν για άσυλο στην Αγία Σοφία όπως υπόχρεους, σκλάβους ή ύποπτους για φόνο. Άκουγε την εξομολόγησή τους και ανάλογα τους όριζε κάποια ποινή (τα επιτίμια) προς εξιλέωση από την αμαρτία.\nπρωτοβεστιάριος: τιμητικός τίτλος, που κατά την περίοδο αυτή δίνεται σε ανώτατους αξιωματούχους και μελλοντικούς αυτοκράτορες. Αρχικά ήταν ο υπεύθυνος για το αυτοκρατορικό ιματιοφυλάκιο. Στον 9ο-11ο αιώνα όμως οι κάτοχοι του τίτλου μπορούσαν ακόμη να διευθύνουν στρατό ή να διεξάγουν διαπραγματεύσεις με ξένα κράτη.\nπρωτοβεστιαρίτης: αρχηγός της αυτοκρατορικής σωματοφυλακής (δηλαδή των βεστιαριτών).\nπρωτοσεβαστός: τίτλος που δημιουργήθηκε από τον Αλέξιο Α' Κομνηνό. Το 12ο αιώνα δίνεται σε στενούς συνεργάτες του αυτοκράτορα και σε μέλη ευγενών οικογενειών όπως οι Παλαιολόγοι, οι Ταρχανειώτες, οι Ραούλ και οι Μετοχίτες.\nπυξίδα: μικρό σκεύος κυλινδρικού σχήματος με σκέπασμα.


Αυτό είναι ένα δοκιμαστικό τεστ του Θασσαλοτίποτα τβ. Και εις ανώτερα!\nΑναρτήθηκε από Saq στις Τρίτη, Φεβρουαρίου 10, 2009\nthe monkeys Τετάρτη, Φεβρουαρίου 11, 2009 4:55:00 π.μ.\nΚοίτα εγώ πλέον πιστεύω ότι εσύ και ο ναβαρίνος έχετε αρχίσει να μας παρακολουθείτε. Με αυτό το site έχουμε λιώσει εμείς τα monkeys. Όλο βλακείες πληκτρολογούμε και τα στέλνουμε το ένα στο άλλο. Ιδιαίτερα αυτό το monkey1, δεν φτάνει που κοιτάει ταβάνι, λιώνει και καμιά ώρα με το site αχααχααχα.\nΗ ώρα είναι περασμένη...όπως καταλαβαίνεις φλερτάρω με κενό και κοιτάω ταβάνι και βλέπω και house, καθώς μπορεί να καραδοκεί monkey1 και να το αναφέρει (επίσης παράτησα το διώνυμο του newton..ήταν δύσκολο..δεν μπορούσες και εσύ να τα γράψεις λίγο πιο απλά??) :P\nthe monkeys Τετάρτη, Φεβρουαρίου 11, 2009 4:58:00 π.μ.\nΑ άσχετο..ξέχασα να το αναφέρω!! Θέλαμε και εμείς να φτιάξουμε κάτι από το site αυτό και να το βάλουμε στο blog, αλλά έψαχνα έναν τρόπο και δεν έβρισκα!!! Βοήθησε μας..επιστήμονα!!\nNewton Τετάρτη, Φεβρουαρίου 11, 2009 7:42:00 π.μ.\nΚαταρχήν δεν θα σε φωνάζω πλέον monkay2 αλλά bat, γιατί μόνο νύχτα βγαίνεις. Είσαι η interbat:)!\nΑπό το acapela εννοείς; Προς το παρόν για να βάλεις κάτι στο blog σου, όπως αυτό που έβαλα, έχω βρει μόνο αυτό με την τηλεόραση γιατί τα άλλα θέματα δεν βγάζουν το embed και δεν το έψαξα και πολύ. Δοκίμασε να γράψεις κάτι εδώ http://www.acapela.tv/good-old-times.html\nκαι αφού το ακούσεις κάνε copy-paste το embed που θα σου βγάλει δεξιά, στην νέα ανάρτησή σου.\nΆκου και αυτό, αν υπάρχει μέχρι τότε! http://www.acapela.tv/Winter-1-bc58055e3fdeb\nTyler Durden Τετάρτη, Φεβρουαρίου 11, 2009 11:15:00 π.μ.\nεγώ έκανα πλάκα στο γιο μου που ετοιμάζουν σχολική εφημερίδα και ξαφνικά βλέπει σαστισμένος να την ανακοινώνει ο τυπάς αυτός στο ίντερνετ με το όνομά του ως αρχισυντάκτη\nNewton Τετάρτη, Φεβρουαρίου 11, 2009 12:36:00 μ.μ.\nΧαχα, είσαι ωραίος φίλε tyler, θα έπαθε πλάκα ο γιος σου.\nΕίναι σε αρχικό στάδιο η φάση πάντως αλλά έχει κίνηση και θα το προχωρήσουν!\nakrat Τετάρτη, Φεβρουαρίου 11, 2009 12:45:00 μ.μ.\nκύριε καναλάρχα μου είμαι καλό παιδί\nθα με κάνετε σταρ του κουτιού???\nμετά τιμής ακρατ...\nthe monkeys Τετάρτη, Φεβρουαρίου 11, 2009 2:06:00 μ.μ.\npragmatika exw lu8ei sta geliaaaa..dn mporw allo...xaxaxaxa.\nkl ontws mhpws mas parakolou8eite??\nexoume liwsei sauto to site exei toosh plakaaa,to xw steilei kai se allous kai liwnoun...xaxaxa.(omws 8a karfwsw to monkey2 oti auto mu to esteile,auto me parasernei egw diavaza to kahmeno...entaxei koitaza tavani k ekana pws diavaza alla twra oute auto!!xax)to monkey 2 pali xupnio xaramata pali 8a xupnhsei to apogeuma opote oxi interbat(xaxax teleio),vampire prepei n to onomasoume!!paw n grapsw mathima kai to mono pou 8umamai einai auto...www.acapela.tv...axaxax\naaaa monkey 2 sthrizomai oti katalaves ta texnologika pou su eipe o episthmonakos gt egw oxi.(embed ti?)xaxa.\nNewton Τετάρτη, Φεβρουαρίου 11, 2009 2:25:00 μ.μ.\nakrat μου, αν και όπως ξέρεις σταρ του κουτιού γίνονται μόνο τα κακά παιδιά, για σας θα κάνω μια εξαίρεση!\nNewton Τετάρτη, Φεβρουαρίου 11, 2009 2:37:00 μ.μ.\nΆρε monkey1 μαζί με σας έχω ξεραθεί κι εγώ στο γέλιο με αυτά που με παρασέρνεται και κάνω. Άντε να γράψω μετά τίποτα σοβαρό:)! Καλά της monkey2 της πάει τρελά το vampire. Ο βρυκόλακας του διαδικτύου!\nΌσο για τις οδηγίες, είναι εύκολες, αν κάνεις ότι λέω θα τις βρεις τις λέξεις μπροστά σου. Το embed(ενσωματώνω) είναι αυτό που σου βγάζει και στο youtube για να βάλεις το βιντεάκι στη σελίδα σου.\ntruth around us......... Τετάρτη, Φεβρουαρίου 11, 2009 2:53:00 μ.μ.\nesi eisai o parousiastis..?xrizese epigontos ksirisma kai mia ananeosi sta rouxa episis i texnologia exei proxorisei prepei na valete xroma stin tv den ginete me aspro mauro ta filia mou aspromaura\nthe monkeys Τετάρτη, Φεβρουαρίου 11, 2009 3:14:00 μ.μ.\nΟ βρυκόλακας του διαδικτίου...αχααχααχα..λιώνωωωωω..αχααχααχα. Χεχε το προσπάθησα επιστημονάκο, αλλά δεν μου αρέσει τόσο το good old times, όσο το winter bunny...αχαχααχα..α επίσης..i am fine, thanks!! Πωπω τί μου έκανες τώρα..πάλι θα λιώσω στο site και δεν θα διαβάσω!! Πάω, πάω να φτιάξω και άλλα...να τα στείλω στο monkey1 να λιώσουμε παρέα.\nnavarino-s Τετάρτη, Φεβρουαρίου 11, 2009 9:43:00 μ.μ.\nφιλε newton καλορίζικο το κανάλι! είδες που αμέσως στην πέσανε και τα τρία monkakia για να τις κάνεις tv stars!!!!! και τα οποία σίγουρα τα παρακολουθώ και ξέρω πολύ καλά πως εν μέσω εξεταστικής δεν διαβάζουν καθόλου!!!!!\nNewton Πέμπτη, Φεβρουαρίου 12, 2009 8:53:00 π.μ.\nΚαλώς τον navarino! Που χάθηκες εσύ βρε ψυχή, καιρό έχουμε να σε ακούσουμε! Με άφησες μόνο μου μ' αυτά τα τρελά τα πιθηκάκια και κοντεύουν να με τρελάνουν!:)\ntruth around us ο akrat είναι ο παρουσιαστής. Τι να κάνουμε δεν είχαμε λεφτά για έγχρωμα μηχανήματα!φιλιά!


Ο Τραμπ, ο Δράκος και ο Μινώταυρος - του Γιάνη Βαρουφάκη\nΑν είναι κάτι που ξέρει καλά ο Τραμπ, αυτό είναι η αξία της πτώχευσης και της οικονομικής ανακύκλωσης. Ξέρει τα πάντα για την επιτυχία μέσω στρατηγικών αθέτησης υποχρεώσεων, ακολουθούμενες από μαζικές διαγραφές χρεών και δημιουργία στοιχείων ενεργητικού από στοιχεία παθητικού. Αλλά αντιλαμβάνεται τη διαφορά μεταξύ του χρέους ενός υπεύθυνου ανάπτυξης ακινήτων και του χρέους μιας μεγάλης οικονομίας; Και αντιλαμβάνεται ότι η φούσκα του ιδιωτικού χρέους της Κίνας είναι μια πυριτιδαποθήκη πάνω στην οποία κάθεται η παγκόσμια οικονομία; Πολλά εξαρτώνται από το αν τα αντιλαμβάνεται.\nΟ Τραμπ εκλέχθηκε στο πλαίσιο της δυσαρέσκειας για την τεραστίων διαστάσεων κακή διαχείριση από το καθεστώς κατά την οικονομική άνθιση πριν το 2008 και κατά την ύφεση μετά το 2008. Η υπόσχεσή του για εγχώρια τόνωση και για προστατευτικές εμπορικές πολιτικές για να φέρει πίσω τις θέσεις εργασίας στον βιομηχανικό τομέα τον έφερε στον Λευκό Οίκο. Το αν μπορεί να το κάνει πραγματικότητα εξαρτάται από το αν καταλαβαίνει τον ρόλο που η Αμερική είχε στις «παλιές καλές μέρες», έναν ρόλο που μπορεί να έχει και τώρα, και κυρίως τη σημαντικότητα της Κίνας.\nΠριν το 1971, η παγκόσμια ηγεμονία των ΗΠΑ στηριζόταν στο πλεόνασμα του ισοζυγίου τρεχουσών συναλλαγών της Αμερικής με τον υπόλοιπο καπιταλιστικό κόσμο, κάτι που η Αμερική βοήθησε να σταθεροποιηθεί μέσω της ανακύκλωσης μέρους του πλεονάσματος της στην Ευρώπη και στην Ιαπωνία. Αυτό στήριξε την οικονομική σταθερότητα και την έντονη μείωση της ανισότητας στον κόσμο. Όμως, όταν η Αμερική διολίσθησε σε κατάσταση ελλείμματος, αυτό το παγκόσμιο σύστημα δεν μπορούσε πλέον να λειτουργήσει, προκαλώντας αυτό που έχω ονομάσει η φάση του Παγκόσμιου Μινώταυρου.\nΣύμφωνα με τον αρχαίο μύθο, ο Βασιλιάς Μίνωας της Κρήτης όφειλε την ηγεμονία του στον Μινώταυρο, ένα φοβερό θηρίο που ήταν φυλακισμένο κάτω από το παλάτι του Μίνωα. Η έντονη μοναξιά του Μινώταυρου ήταν ανάλογη με τον πολύ μεγάλο φόβο που προκαλούσε, εξαιτίας της ακόρεστης όρεξής του που μπορούσε να ικανοποιηθεί- εξασφαλίζοντας έτσι τη βασιλεία του Μίνωα- μόνο από ανθρώπινη σάρκα. Έτσι, ένα πλοίο φορτωμένο με νέους έφτανε τακτικά στην Κρήτη από τη μακρινή Αθήνα για να παραδώσει τον ανθρώπινο φόρο υποτέλειας στο θηρίο. Το μακάβριο τελετουργικό ήταν απαραίτητο για τη διατήρηση της Κρητικής Ειρήνης και της ηγεμονίας του βασιλιά.\nΜετά το 1971, η κυριαρχία των ΗΠΑ αυξήθηκε με μία ανάλογη διαδικασία. Ο Μινώταυρος δεν ήταν άλλος παρά το εμπορικό έλλειμμα των ΗΠΑ, το οποίο καταβρόχθιζε αυξανόμενες ποσότητες των παγκόσμιων καθαρών εξαγωγών. Η εκρηκτική αύξηση του ελλείμματος της Αμερικής χρηματοδοτήθηκε από τα δισεκατομμύρια δολάρια των ημερήσιων καθαρών εισροών στη Wall Street από τους ξένους (και συχνά από αμερικάνους) ιδιοκτήτες αυτών των μακρινών εργοστασίων- μια μορφή σύγχρονου φόρου υποτέλειας στον Παγκόσμιο Μινώταυρο.\nΌσο περισσότερο μεγάλωνε το έλλειμμα, τόσο πιο έντονη γινόταν η όρεξη του για την Ευρώπη και το κεφάλαιο της Ασίας. Αυτό που έκανε τον Μινώταυρο πραγματικά παγκόσμιο ήταν η λειτουργικότητα του: βοήθησε την ανακύκλωση χρηματοοικονομικού κεφαλαίου (κέρδη, αποταμιεύσεις και πλεονάσματα χρημάτων). Κράτησε τα λαμπρά γερμανικά εργοστάσια απασχολημένα. Καταβρόχθισε όλα όσα παράγονταν στην Ιαπωνία και, αργότερα, στην Κίνα. Αλλά την ίδια στιγμή, η Wall Street έμαθε πώς να συγκεντρώνει με ταχύτατους ρυθμούς αυτές τις εισροές κεφαλαίων μέσω εξωτικών χρηματοπιστωτικών μέσων. Η χρηματιστικοποίηση αφέθηκε ελεύθερη και ο κόσμος κατακλύστηκε από χρέη.\nΤο φθινόπωρο του 2008, ο Μινώταυρος τραυματίστηκε θανάσιμα όταν βρέθηκε αντιμέτωπος με το ιδιωτικό χρέος, που ήταν μία συνέπεια της όρεξής του. Αν και η Ομοσπονδιακή Τράπεζα και το υπουργείο Οικονομικών επανέφεραν την αμερικάνικη αγορά (σε βάρος των χαμηλότερων τάξεων των αμερικάνων που έχουν παρατηθεί από τη δεκαετία του 1970), τίποτα δεν θα είναι το ίδιο: η δυνατότητα της Wall Street να συνεχίσει να «κλείνει» τον κύκλο της παγκόσμιας ανακύκλωσης χάθηκε. Ο τραπεζικός τομέας των ΗΠΑ δεν θα μπορούσε πλέον να αξιοποιήσει το διττό εμπόριο και τα δημοσιονομικά ελλείμματα της Αμερικής ώστε να έχει αρκετή χρηματοδότηση της εγχώριας ζήτησης και έτσι να διατηρήσει το υπόλοιπο των καθαρών εξαγωγών στον κόσμο. Από εκείνη τη στιγμή και μετά, η παγκόσμια οικονομία θα είναι αδύνατο να ανακτήσει την ισορροπία της.\nΜετά τον θανάσιμο τραυματισμό του Μινώταυρου, η Αμερική δεν έχει μόνο την Ομοσπονδιακή Τράπεζα και το υπουργείο Οικονομικών να ευχαριστήσει για τη βοήθεια τους για την αποφυγή μιας νέας Μεγάλης Ύφεσης. Οι ΗΠΑ επίσης σώθηκαν από τον Δράκο: η κινεζική κυβέρνηση αύξησε τις εγχώριες επενδύσεις σε πρωτοφανή επίπεδα για να πάρει τη σκυτάλη που δημιουργήθηκε από τη συρρίκνωση των δαπανών στις ΗΠΑ και την Ευρώπη. Για πολλά χρόνια, η Κίνα επέτρεψε τη δημιουργία πιστώσεων από τις επίσημες και της κρυφές τράπεζές της να αυξηθεί ξέφρενα, επιτρέποντάς τις τράπεζες ακόμα και να επωφεληθούν από την απλοχεριά του εύκολου χρήματος της Ομοσπονδιακής Τράπεζας με τη λήψη δανείων σε δολάρια. Εν συντομία, ο Δράκος παρενέβη για να αποκαταστήσει την ισορροπία στη Δύση, όταν ο Μινώταυρος δεν μπορούσε.\nΟι ηγέτες της Κίνας ήξεραν τι έκαναν. Δημιουργούσαν μια φούσκα μη βιώσιμων επενδύσεων για να δώσουν στην Ευρώπη και στις ΗΠΑ την ευκαιρία να οργανωθούν. Δυστυχώς όμως, και οι δύο απέτυχαν να το κάνουν: η Αμερική λόγω της αντιπαράθεσης μεταξύ του προέδρου Μπαράκ Ομπάμα και του ελεγχόμενου από τους Ρεπουμπλικάνους Κογκρέσου και η Ευρώπη για λόγους που είναι πολύ οδυνηρό για να εξηγηθούν. Και όταν χτύπησε η τέλεια καταιγίδα το 2015, με τα επιτόκια των ΗΠΑ να ανεβαίνουν, ενώ οι τιμές των προϊόντων να πέφτουν, η Κίνα έπρεπε να αυξήσει ξανά τη δημιουργία πιστώσεων.\nΣήμερα, η πιστωτική ανάπτυξη της Κίνας βασίζεται σε μια εγγύηση, τόσο άσχημη όσο εκείνη που η Μπίαρ Στερνς (Bear Sterns) και η Λίμαν Μπράδερς (Lehman Brothers) και οι υπόλοιπες στηριζόντουσαν το 2007. Επιπλέον, επειδή το κινέζικο γουάν είναι κατάφωρα υπερτιμημένο, οι επιχειρήσεις δανείζονται δολάρια για να αποπληρώσουν το υπόλοιπο του εκφρασμένου σε δολάρια χρέους τους νωρίς, ασκώντας πίεση για τη συναλλαγματική ισοτιμία.\nΤο σχέδιο του Τραμπ για να βοηθήσει όσους έχουν παραμεληθεί από τη δεκαετία του 1970, στο βαθμό που είναι διακριτό, φαίνεται να ενεργοποιεί δύο κατευθύνσεις: μια εγχώρια ώθηση και διμερείς συμφωνίες υπό τον φόβο των διατιμήσεων και των ποσοστώσεων. Αλλά αν παίξει σκληρό παιχνίδι με την Κίνα, πιέζοντας τους κινέζους να ανατιμήσουν το γουάν και χρησιμοποιώντας απειλές για τις διατιμήσεις και τα λοιπά, μπορεί κάλλιστα να καταλήξει να σκάει τη φούσκα του ιδιωτικού χρέους, απελευθερώνοντας μια μάζα άσχημων συνεπειών που θα συντρίψει κάθε εγχώρια ώθηση που προωθεί.\nΣε αυτήν την περίπτωση, οι δαπάνες για τις υποδομές του Τραμπ θα μετατραπούν σε μεγαλύτερη εταιρική πρόνοια, που σημαίνει ένα ασήμαντο πολλαπλασιαστικό αποτέλεσμα. Αυτό με τη σειρά του θα θέσει τη βάση για το μέλλον της λιτότητας, όσο ο πανικός για τις επιπλέον αυξήσεις των επιτοκίων των ΗΠΑ θα εντείνεται και ο ομοσπονδιακός προϋπολογισμός θα γιγαντώνεται, βάζοντας σε δύσκολη θέση τις υπάρχουσες αβάσιμες δεσμεύσεις της κυβέρνησης (για παράδειγμα, την Κοινωνική Ασφάλεια).\nΑν η μεσοπρόθεσμη οικονομική στρατηγική του Τραμπ πρόκειται να έχει κάποια πιθανότητα επιτυχίας, θα πρέπει να κατανοήσει ότι δεν είναι το δημόσιο χρέος των ΗΠΑ, αλλά το κινέζικο ιδιωτικό χρέος που πρέπει να αναδιαρθρωθεί. Διαφορετικά, τα κέρδη του υπουργείου Οικονομικών των ΗΠΑ θα μπορούσαν να εκτοξευθούν στα ύψη, αποδυναμώνοντας σε μεγάλο βαθμό τη βιωσιμότητα του χρέους των ΗΠΑ.\nΜε τον ίδιο τρόπο, ο Τραμπ πρέπει να συνειδητοποιήσει ότι δεν μπορεί να κάνει την Αμερική και πάλι μεγάλη μιμούμενος τη μη χρηματοδοτούμενη τόνωση του Ρόναλντ Ρέιγκαν. Αυτό το τέχνασμα λειτούργησε όταν ο Μινώταυρος ήταν αλυσοδεμένος και ταϊσμένος, δεν θα λειτουργήσει όταν ο Δράκος θα έχει ξεμείνει από φωτιά. Αντ’ αυτού, αν ο Τραμπ θέλει πραγματικά να αποκαταστήσει την αμερικανική οικονομία, έτσι ώστε η ανάπτυξη να ωφελήσει τους παραμελημένους ανθρώπους στους οποίους έχει υποσχεθεί τόσα πολλά, θα πρέπει να μιμηθεί τον Φραγκλίνο Ρούσβλετ και να επιδιώξει μια κεϋνσιανή αλλαγή του Μπρέτον Γουντς.


ΒΑΣΙΛΗΣ ΛΕΒΕΝΤΗΣ: Ο Τσίπρας είχε πεπλανημένη εικόνα από τους υπουργούς του στο σόου της Δευτέρας της 23ης Ιουλίου.\nΗμερομηνία αρχικής ανάρτησης : 2018-08-04 12:21:00 Timestamp ID : 1533385260\nΔΗΛΩΣΕΙΣ ΤΟΥ ΠΡΟΕΔΡΟΥ ΤΗΣ ΕΝΩΣΗΣ ΚΕΝΤΡΩΩΝ ΒΑΣΙΛΗ ΛΕΒΕΝΤΗ ΣΤΟ « ΝΕΟ ΚΑΝΑΛΙ»\nΟ κ. Λεβέντης ζήτησε την παραίτηση των Υπουργών και των επιχειρησιακών αρχηγών που πλαισίωναν τον κ. Τσίπρα στην συνέντευξη – σόου της Δευτέρας 23ης Ιουλίου. Εξέφρασε την άποψη ότι ο κ. Τσίπρας δεν γνώριζε για θύματα την ώρα της συνέντευξης και οι Υπουργοί του έδωσαν πεπλανημένη εικόνα μόνο για υλικές ζημίες, ενώ το ολοκαύτωμα είχε ήδη από πολλές ώρες συντελεστεί.\nΚακώς η Κυβέρνηση εν θερμώ αντιμετωπίζει το θέμα των αυθαιρέτων, ιδιαίτερα όταν σχεδιάζει να γκρεμίσει χαμόσπιτα και να προστατεύσει τις βίλες των πλουσίων, όσο μεγάλες αυθαιρεσίες κι αν έχουν διαπράξει. Το τι θα γίνει με τα αυθαίρετα προϋποθέτει επίσης συνεννόηση όλων των πολιτικών δυνάμεων, γιατί πρόκειται για ένα διαχρονικό και πολυπληθές έγκλημα που δεν αντιμετωπίζεται εν θερμώ.\nΓια το σκοπιανό, ο κ. Λεβέντης δήλωσε την πλήρη αντίθεσή του για την συμφωνία των Πρεσπών, αναφέρθηκε δε και στην τροπολογία για τους μουφτήδες που πέρασε η Κυβέρνηση, τονίζοντας ότι δίνουμε στην Τουρκία λαβή ανάμειξης στα εσωτερικά μας στην ευαίσθητη περιοχή της Θράκης.\nΓια τον χρόνο των εκλογών, ο κ. Λεβέντης δήλωσε ότι οσφραίνεται εξελίξεις μετά την ΔΕΘ και δεν αποκλείεται ο κ. Τσίπρας να κάνει εκλογικό αιφνιδιασμό για να πετάξει την «καυτή πατάτα» του σκοπιανού στα χέρια του κ. Μητσοτάκη. Ο κ. Μητσοτάκης κατά την εκλογική περίοδο θα δηλώνει ότι είναι αντίθετος στην συμφωνία των Πρεσπών και όταν γίνει Πρωθυπουργός θα υποχρεωθεί από τους αμερικάνους να την επικυρώσει στην Βουλή, αυτοεξευτελιζόμενος και οδηγώντας την ΝΔ σε σίγουρη διάσπαση. Υποψιαζόμαστε λοιπόν παγίδα του κ. Τσίπρα προς τον κ. Μητσοτάκη.\nPrevious PostPrevious Για την εκλογή των Μουφτήδων στη Θράκη\nNext PostNext Για τη μεταφορά του Χ. Ξηρού, στις φυλακές Χαλκίδας.


Top 10 Superhero Resurrections - Comicdom\nΠάνος Παπαγεωργίου\tDecember 8th, 2018 08:00 CategoriesBest/Worst, Comics Int, Top Lists, US Comics\nTags Batman, Bucky Barnes, DC Comics, Doctor Doom, Fantastic Four, Flash, Human Torch, Jean Grey, Marvel Comics, Mr. Fantastic, Nick Fury, Robin, Superman, The Thing, Winter Soldier, X-Men\nΟ κόσμος των comics δεν διέπεται από τους ίδιους φυσικούς νόμους που ισχύουν στον δικό μας, συμβατικό κόσμο. Εκεί όπου η φαντασία έχει τον πρώτο λόγο, οι αυστηροί κανόνες της σκληρής πραγματικότητας είναι ιδιαίτερα εύκαμπτοι, και συνεπώς, ο θάνατος, όπως και κάθε τι δυσάρεστο, δεν θα μπορούσε να αποτελέσει εξαίρεση και να ξεφύγει από τις διαθέσεις “εξορκισμού” των δημιουργών.\nΈτσι, λοιπόν, οι αγαπημένοι ήρωες πέρασαν αρκετές φορές το κατώφλι του άλλου κόσμου, ωστόσο επέστρεψαν σε ισάριθμες περιπτώσεις. Το γνωστό αγγλικό ρητό ότι τα μόνα σίγουρα στη ζωή είναι ο θάνατος και οι φόροι, στα comics, τίθεται υπό αμφισβήτηση. Αφενός γιατί, τελικά, ισχύει ότι κανείς δεν μένει νεκρός στα comics (εκτός από τον Uncle Ben) και αφετέρου γιατί δεν έχουμε ακόμη επαρκείς πληροφορίες για τη φορολόγηση των χάρτινων ηρώων.\nΙδού, λοιπόν, ένα Top 10 ηρώων, οι οποίοι, μεταξύ άλλων, νίκησαν ΚΑΙ τον θάνατο.\nHuman Torch: Αναστάσιμο φως στο άψε-σβήσε\nΚοντεύαμε να ξεχάσουμε ότι είχε αποβιώσει. H μοίρα και οι δημιουργοί θέλουν όλα τα μέλη των Fantastic Four, κάποια στιγμή, να αποβίωσαν, ή έτσι να πιστεύαμε. O Human Torch έπεσε και αυτός θύμα της μοίρας αυτής, αλλά και κάποιων εξωγήινων από μια άλλη διάσταση, και τη θέση του στην ομάδα πήρε τότε, προσωρινά, ο Spider-Man.\nΌμως, δεν προλάβαμε να τον κλάψουμε καλά-καλά, να περάσουμε όλα τα στάδια του θρήνου και του πένθους, βρε αδερφέ, και μέσα σε έναν χρόνο, τσουπ, αναστήθηκε το παλικάρι. Άνοιξαν οι Fantastic Four μια πόρτα σε άλλη διάσταση και τον βρήκαν από πίσω. Η επιστροφή σε χρόνο ρεκόρ είναι πραγματικά κάτι που χαρίζει μια θέση σε αυτή τη δεκάδα.


Κάθε άνθρωπος πιστεύει πως τα όρια του πεδίου όρασής του είναι τα όρια του κόσμου. – APODYOPTES\n«Είναι σημαντικό να ξυπνήσουμε από το συλλογικό όνειρο που ονομάζουμε «πραγματικότητα» και να αφυπνιστούμε στην εσωτερική μας εμπειρία που θα μας επιτρέψει να επανακτήσουμε τη θέση μας στη Δημιουργία.»\n«Κάθε άνθρωπος πιστεύει πως τα όρια του πεδίου όρασής του είναι τα όρια του κόσμου»\nΕίμαστε θύματα. Όταν γεννιόμαστε νιώθουμε ανίσχυροι. Οι περισσότεροι μένουμε σ’ αυτό το στάδιο. Πιστεύουμε πως ο κόσμος είναι εναντίον μας. Νιώθουμε πως δεν έχουμε καμία δύναμη κι επιρροή. Νιώθουμε πως ο κόσμος είναι η αιτία κι εμείς το αποτέλεσμα.\nΈχουμε τον έλεγχο. Κάποια στιγμή, ένα ερέθισμα, ένα βιβλίο, μία ταινία, μία εμπειρία, μας αφυπνίζουν και αντιλαμβανόμαστε τη δύναμή μας. Αναγνωρίζουμε τη δύναμη της πρόθεσης, του οραματισμού, της ανάληψης δράσης, της επίτευξης στόχων, της αμφισβήτησης. Βιώνουμε κάποια «μαγικά» αποτελέσματα.\nΑφυπνιζόμαστε. Συνειδητοποιούμε τα κίνητρα και τους περιορισμούς μας. Αναγνωρίζουμε πως, παρόλη τη δύναμή μας, δεν μπορούμε να ελέγξουμε τα πάντα. Συνειδητοποιούμε πως η αποδοχή και η «παράδοση» σε μία δύναμη ανώτερη από μας, δημιουργεί θαύματα στη ζωή μας. Αρχίζουμε να αφηνόμαστε με εμπιστοσύνη.\n15 Οκτωβρίου, 2017 19 Νοεμβρίου, 2018 Maria Lydia Kiriakides#violetta_psofaki


Η αμερικανική υπερδύναμη θυμίζει λίγο τη Ρωμαϊκή Αυτοκρατορία: Η κορυφή του παγόβουνου και η κουλτούρα του ρατσισμού | Hellasjournal.com\nΗΠΑανεργίαλευκοίφτώχειαΝτόναλντ ΤράμπΣΤΕΦΑΝΟΣ ΚΩΝΣΤΑΝΤΙΝΙΔΗΣΤζορτζ Φλόιντρατισμός\nΗ αμερικανική υπερδύναμη θυμίζει λίγο τη Ρωμαϊκή Αυτοκρατορία: Η κορυφή του παγόβουνου και η κουλτούρα του ρατσισμού\nΤο φέρετρο του Τζόρτζ Φλόιντ μεταφέρεται εκτός της εκκλησίας The Fountain of Praise στο Χιούστον, όπου τελέστηκε η κηδεία του. EPA, Godofredo A. Vasquez / POOL\nΚαλπασμός δίχως τέλος: Πάνω από 46.000 κρούσματα κορωναϊού μέσα σε μία ημέρα στις ΗΠΑ\nΕισαγγελική έρευνα για απάτη σε βάρος του Τραμπ και της εταιρίας του\nΑυτά που συμβαίνουν στις Ηνωμένες Πολιτείες με αφορμή τη δολοφονία του Αφροαμερικανού Τζορτζ Φλόιντ είναι η κορυφή του παγόβουνου.\nEξηγούνται βέβαια από την κουλτούρα ρατσισμού που είναι διάχυτη σε αυτή τη χώρα, ακόμη και στους θεσμούς της, εξηγούνται από έναν ρατσισμό που έχει και μια κοινωνική διάσταση, αλλά η εξήγηση αυτή δεν αρκεί σήμερα.\nΤο πιο ουσιαστικό πρόβλημα της χώρας είναι αυτό της κρίσης ταυτότητας.\nΗ Αυτοκρατορία κλονίζεται επειδή απειλείται η εξουσία της κυρίαρχης ομάδας των WASP-White Anglo-Saxon Protestant. Πρόκειται για το μπλοκ εξουσίας που πάντα κυριαρχούσε στις ΗΠΑ. Και που κατάφερνε, είτε να ενσωματώνει, είτε να καθυποτάσσει μέρος τουλάχιστον των κοινωνικών και εθνοτικών δυνάμεων της περιφέρειας για να συντηρεί τη δική του εξουσία. Αυτή η δυναμική φαίνεται να χάνεται με το τέλος του Ψυχρού Πολέμου.\nΟι δυνάμεις της περιφέρειας και κυρίως οι Ισπανόφωνοι και οι Αφροαμερικανοί απειλούν την εξουσία των WASP. Η άνοδος του Τραμπ με τη ριζοσπαστικοποίηση των πιο ακροδεξιών στοιχείων της αμερικανικής κοινωνίας είναι η έκφραση αυτής της αγωνίας των WASP. Η κατάσταση θυμίζει λίγο τη Ρωμαϊκή Αυτοκρατορία και την εποχή της αγωνίας της από τις “βαρβαρικές” επιδρομές.\nΜόνο που στην περίπτωση των ΗΠΑ ο “εχθρός” είναι εντός των τειχών. Αυτό δεν σημαίνει κατ΄ανάγκη διάλυση της Αυτοκρατορίας. Σημαίνει όμως ότι αργά ή γρήγορα θα υπάρξει ανακατανομή της εξουσίας και ότι το μονοπώλιο άσκησης της από τους WASP πλησιάζει προς το τέλος του. Κανένας Τραμπ με την όποια στήριξη ακροδεξιών στοιχείων δεν μπορεί να τη διασώσει. Έστω και αν ακόμη κερδίσει και αυτές τις εκλογές.\nΟι ΗΠΑ δεν είναι έθνος με την κοινωνιολογική-εθνοτική έννοια που προσδιορίζεται το έθνος στην Ευρώπη, αλλά και αλλού. Ο αγγλικός όρος nation που χρησιμοποιείται για τις ΗΠΑ έχει περισσότερο την έννοια της κοινής πολιτικής κοινότητας, του κοινού πολιτικού κράτους. Για civil nation μιλούν οι ίδιοι οι Αμερικανοί.\nΗ χώρα αποτελείται από δεκάδες εθνοτικές ομάδες που η πολιτική της αφομοίωσης απέτυχε να εξαφανίσει. Ακόμη και η ενσωμάτωση της δεύτερης και των επόμενων γενεών δεν καταφέρνει να εξαφανίσει την εθνοτική ταυτότητα, είτε επειδή οι εθνικές κοινότητες ενισχύονται από νέους μετανάστες, είτε λόγω της ύπαρξης ενός συστημικού ρατσισμού.\nΣτην περίπτωση δε των Ισπανόφωνων, φοβικές φωνές κάποιων κοινωνιολόγων, δημογράφων και πολιτικών αναλυτών έκαναν λόγο για «ισπανοποίηση» μέσα σε μισό αιώνα, ειδικά της Καλιφόρνιας και της Φλόριδας. Αυτές οι φοβικές φωνές έφεραν τον Τραμπ στην εξουσία και είναι αυτός ο λόγος που θέλει να χτίσει το περίφημο τείχος για να ανακόψει τη μετανάστευση.\nΤο βαθύτερο πρόβλημα βέβαια αφορά τον αποκλεισμό των ομάδων αυτών από την εξουσία. Αυτό έχει και την κοινωνική του διάσταση αφού είναι στους Αφροαμερικανούς και τους Ισπανόφωνους που συναντιούνται οι μεγαλύτερες ανισότητες και οι μεγαλύτερες νησίδες φτώχειας και αποκλεισμού. Ακόμη και με τον κορωνοϊό είναι στις ομάδες αυτές που υπήρξαν αναλογικά τα περισσότερα θύματα. Αναλογικά το ποσοστό θανάτων σε αυτές τις κοινότητες είναι γύρω στο 10% μεγαλύτερο του γενικού ποσοστού. Υπάρχουν και ακραίες περιπτώσεις όπως αυτή του Μίτσιγκαν: το 40% των θυμάτων του κορωνοϊού είναι Αφροαμερικανοί αν και αποτελούν μόλις το 14,1% του πληθυσμού.\nΤο 23% των Αφροαμερικανών βρίσκεται επίσημα σε κατάσταση φτώχειας και οι άστεγοι είναι διπλάσιοι απ΄ ό,τι στις άλλες ομάδες του πληθυσμού. Οι μαύροι άνδρες αποτελούν το 13% του πληθυσμού, αλλά το 33% του πληθυσμού των φυλακών. Βρίσκονται πολύ περισσότεροι στις φυλακές απ΄ ό,τι σε Κολέγια. Tο μέσο ετήσιο εισόδημα σε ένα μαύρο νοικοκυριό είναι 35.481 δολάρια, όταν ο εθνικός μέσος όρος είναι 53.657 δολάρια. Ενας μαύρος βγάζει την εβδομάδα 652 δολάρια, όταν όλοι οι άλλοι κερδίζουν 889.\nΒεβαίως η υποχώρηση παραδοσιακών τομέων της οικονομίας δημιουργεί πρόβλημα φτώχειας και ανεργίας και στα κατώτερα κοινωνικά στρώματα των λευκών με αποτέλεσμα να νιώθουν ότι απειλούνται από τους νέους μετανάστες.\nΑυτό είναι που εκμεταλλεύονται ακροδεξιές ομάδες, με θρησκευτικό υπόστρωμα τις περισσότερες φορές -περίπτωση ισχυρών ομάδων ευαγγελιστών- στις οποίες στηρίχτηκε και στηρίζεται ο Τραμπ.\nΗ αμερικανική κοινωνία είναι κατατεμαχισμένη και οι WASP αδυνατούν να ελέγξουν πλέον την κατάσταση. Βεβαίως υπάρχει πάντα ο ενωτικός ιστός της αγγλοσαξονικής κουλτούρας, όπως και αυτός του κοινού «πολιτικού έθνους» αλλά δεν αρκούν όταν κυριαρχούν οι ανισότητες, όταν κυριαρχεί η φτώχεια και η ανεργία.\nΕίναι όμως αυτός ο ιστός που θα μπορούσε να διασώσει την Αυτοκρατορία, με τίμημα πάντως την ανακατανομή της εξουσίας και μια διαφορετική κοινωνική πολιτική.\n(*) Πανεπιστημιακός, διευθυντής του Κέντρου Ελληνικών Ερευνών Καναδά-ΚΕΕΚ, συγγραφέας της μυθιστορηματικής τριλογίας ΝΟΜΑΔΑΣ, Αθήνα, Εκδόσεις Βακχικόν, 2017-2019\nΌχι στην πολιτική ζήτουλα και φτωχού συγγενή: Η Ελλάδα χρειάζεται μια ελληνική στρατηγική, όχι ελλαδική…\nΤουρκικά κλαψουρίσματα, με fake news για βυζαντινές σημαίες και νουθεσίες προς ΗΠΑ για την Αλεξανδρούπολη\nΝέα βεβήλωση στην Αγία Σοφία: Αφγανοί άνοιξαν πανό των Ταλιμπάν και φώναζαν “Αλάχου Άκμπαρ” [videos]


Πώς μπορεί να θεραπευτεί μια γυναίκα που έχει κάνει έκτρωση;\nΕίναι λυπηρό πως η πράξη της έκτρωσης και η μεταμέλεια που την ακολουθεί είναι μια τόσο συνήθης εμπειρία. Ενώ είναι αλήθεια πως δεν μπορεί ν' ακυρωθεί μια έκτρωση, είναι επίσης αλήθεια πως υπάρχει θεραπεία και αποκατάσταση μετά το συμβάν. Ο Θεός κάθε παρηγοριάς και θεραπείας είναι πέρα για πέρα δυνατός να απαλύνει τη λύπη και τον πόνο που προκαλεί η έκτρωση και ν' αποκαταστήσει τη ζωή και τη χαρά αυτών των γυναικών.\nΑν και είναι ευλογία τα παιδιά, δεν έρχονται πάντοτε στη ζωή κάτω από τις πλέον ευχάριστες συνθήκες. Μια από τις συνέπειες της προγαμιαίας σεξουαλικής επαφής είναι, συχνά, η σύλληψη ενός αθέλητου παιδιού. Όταν αυτό συμβεί, μπορεί να τρομάξει εκείνους που δεν είναι προετοιμασμένοι οικονομικά, συναισθηματικά αλλά και φυσικά ν' αναλάβουν την ευθύνη τους. Πολλές γυναίκες και έφηβες κοπέλες που αποφασίζουν να κάνουν έκτρωση είναι φοβισμένες, συγχυσμένες, απελπισμένες και εξαιρετικά ευάλωτες. Στην αναζήτησή τους για απαντήσεις, ξεγελιούνται πως τα αγέννητα παιδιά είναι αναλώσιμες «μάζες ιστού», και όχι αγέννητες ανθρώπινες υπάρξεις. Συχνά, η αποκάλυψη αυτή έρχεται αργότερα, στη μορφή του μετα-εκτρωτικού συνδρόμου, της ενοχής και της κατάθλιψης.\nΥπάρχουν καλά νέα για κάθε γυναίκα που έκανε έκτρωση, κι αυτά είναι ότι ο Θεός προσφέρει άφεση σε κάθε μια που την ζητάει. Στη Ρωμαίους 3:22 λέει πως γινόμαστε δίκαιοι διαμέσου της πίστης στον Ιησού Χριστό που πήρε τις αμαρτίες μας. Όλοι μας μπορούμε να σωθούμε κατά τον ίδιο τρόπο, ασχέτως του ποιοι είμαστε και τι έχουμε κάνει. Δεν είναι ποτέ πολύ αργά για να καταφύγουμε στον Θεό για θεραπεία. Δεν υπάρχει κάτι τόσο πολύ κακό που μπορούμε να κάνουμε και δεν γίνεται να συγχωρηθούμε. Ο Θεός προσφέρει άφεση, κι επίσης προσφέρει ειρήνη στο νου και την καρδιά, αν την λάβουμε πιστεύοντας στον Ιησού Χριστό, επιτρέποντάς Του να κατοικήσει μόνιμα στη ζωή μας και να την εξουσιάζει.\nΜερικές γυναίκες που είναι ήδη χριστιανές, βρίσκονται σε τέτοιες συνθήκες που ενδέχεται ν' αποφασίσουν να κάνουν έκτρωση, ίσως από φόβο για το πώς θα τις αντιμετωπίσει η χριστιανική κοινότητα, όταν η επιλογή τους να έχουν προγαμιαία σεξουαλική σχέση έχει γίνει τελείως φανερή. Ακόμη κι αν γνωρίζει η χριστιανή γυναίκα πώς αισθάνεται ο Θεός για την έκτρωση, εκείνη αισθάνεται, λόγω απελπισίας, ότι πρέπει ν' απαλλαγεί από την «απόδειξη». Αυτό μπορεί εν μέρει να οφείλεται στην εκκλησία, όταν δεν υποστηρίζει τις γυναίκες σε τέτοια περίπτωση έτσι όπως θα έπρεπε. Είναι σημαντικό να διαβεβαιώσουμε αυτές τις γυναίκες πως αν και ο Θεός δεν επιδοκιμάζει τις πράξεις τους, είναι έτοιμος να συγχωρήσει και να λυτρώσει. Το ίδιο αληθεύει για μια χριστιανή γυναίκα που έχει κάνει έκτρωση. Ναι, έσφαλλε, πρόκειται για αφαίρεση μιας ζωής αλλά δεν είναι ασυγχώρητη. Η Αγία Γραφή λέει πως δεν υπάρχει ουδεμία κατάκριση για εκείνους που ανήκουν στον Ιησού Χριστό (Ρωμαίους 8:1), κι έτσι όταν Του ζητάμε συγχώρηση, Εκείνος την προσφέρει χωρίς ενδοιασμούς. Αυτό δεν γίνεται διότι την αξίζουμε αλλά ένεκα της φύσης του Κυρίου μας που είναι αγάπη.\nΌταν μια γυναίκα αντιλαμβάνεται τις επιπτώσεις της έκτρωσης, ενδέχεται να δυσκολευτεί να συγχωρήσει τον εαυτό της. Ο Θεός, όμως, δεν θέλει να ζούμε διαρκώς με ενοχή· θέλει να μάθουμε από τα λάθη μας ώστε η τελική κατάληξη ν' αποβεί υπέρ του Θεού και ημών. Θα χρειαστεί πολλή προσευχή, που απλά πρόκειται για συνομιλία με τον Θεό. Η προσευχή και η μελέτη της Αγίας Γραφής μας βοηθούν να γνωρίσουμε καλύτερα τον Θεό, έτσι ώστε να Τον εμπιστευθούμε να μας θεραπεύσει, και να καταστούμε καλύτερα εξοπλισμένοι να κάνουμε το έργο Του. Αντί να κολλήσει στην πράξη που έκανε, θα πρέπει η γυναίκα να πάρει θάρρος ώστε να χρησιμοποιήσει την εμπειρία της για να βοηθήσεις άλλες γυναίκες. Θα χρειαστεί, μάλλον, να δεχτεί χριστιανική συμβουλευτική για να ξεπεράσει την εμπειρία της που είναι τραυματική. Αλλά στη συνέχεια, αν εμπιστευθεί τον Κύριο, θα γίνει πιο δυνατή και πνευματικά πιο ώριμη. Θα έχει περάσει μέσα από μια εμπειρία που ο Θεός μπορεί να χρησιμοποιήσει για να δυναμώσει τον χαρακτήρα της και να την προετοιμάσει για να διακονήσει άλλους ανθρώπους.